4 Bala Besar Akhir Zaman Sebelum Kedatangan Imam Mahadi

Tahun 2020 menyaksikan pandemik moden bersifat global pertama yang melanda hampir semua negara dunia. Di tangan Tuhan, tidak ada yang berlaku secara kebetulan (coincidence).

Di tengah-tengah kepayahan ini, ulama’ berpesan kepada kita agar tidak panik. Jangan paranoid atau ketakutan yang melampau. Bersabar di atas bala’, banyak pahalanya. Bala’ yang terjadi hari ini dan esok lusa ialah sebahagian daripada fitnah akhir zaman, yakni dugaan dan ujian bagi orang beriman.

Asy-Syibli berpesan, “Jangan banyakkan kehendakmu, apa ditakdirkan pasti terjadi. Ketika takdir telah jatuh, maka lazimkanlah diri untuk berdiam. Kita ialah makhluk, setiap kita hamba. Sedang Tuhan berbuat apa sahaja sekehendaknya. Apa saja yang ditetapkan untukmu pasti berlaku. Apa saja yang tidak ditetapkan untukmu tidak akan berlaku.”

Banyakkan sabar, ini bukanlah cobaan yang terakhir. Bagi umat akhir zaman, kita sudah terlalu dekat dengan kemunculan petanda besar kiamat yang pertama; Kemunculan Imam Mahdi dan seterusnya Dajjal. Buka mata, hampir semua petanda kecil kiamat sudah terjadi. Habib Abu Bakar Adni mengatakan, apabila sempurna semua petanda kiamat kecil, justeru akan berlakulah petanda besar kiamat.

Rasulullah ﷺ bersabda, “..ketahuilah, sesungguhnya keselamatan umat ini ada pada generasi pertama, sedangkan generasi terakhir akan menderita ujian dan fitnah yang datang. Saat fitnah datang, seorang mukmin berkata: “Inilah kebinasanku,” lalu fitnah itu lenyap. Selanjutnya, datang fitnah lainnya, ia pun berkata: “Ini kebinasaanku,” lalu fitnah itu hilang. Tidak lama kemudian datang fitnah lagi dan orang itu berkata: Ini kebinasaanku,” kemudian fitnah itu hilang. Siapa yang ingin dijauhkan dari neraka dan masuk syurga, hendaklah ia meninggal dunia dalam keadaan beriman kepada Allah dan hari akhir, menggauli manusia dengan apa yang ingin dirinya digauli. Siapa yang membaiat seorang imam, hendaklah ia mentaatinya kalau mampu..” (HR Ahmad)

Setiap Nabi-nabi memperingatkan umatnya tentang kedatangan Dajjal. Dalam riwayat masyhur yang digelar Hadis Jibril, Nabi Muhammad ﷺ telah menjawab berkenaan petanda kiamat, dalam riwayat yang sama dengan rukun agama yakni Islam, Iman dan Ihsan. Hal ini menunjukkan bukan perkara remeh bagi kita melihat tanda-tanda yang muncul supaya lebih bersedia menghadapi peristiwa besar yang menjelang. Dalam hadis Tamim al-Dari pula, Dajjal yang dijumpainya dirantai di sebuah pulau, bertanyakan pula tentang fenomena alam yang berlaku di tanah arab. Maknanya, keluarnya Dajjal itu dengan sebab dan petanda yang tertentu.

Nabi Isa melalui kitab Injil pula mengingatkan kemunculan 4 bala’ besar di akhir zaman (Four Horsemen of the Apocalypse). Perkara ini selari dengan peringatan Rasulullah ﷺ dan awliya’ Allah. Kebanyakan bala’ akhir zaman bolehlah dirangkumkan dalam 4 perkara; yakni wabak penyakit, pep3rangan besar, bala bencana dan kebuluran. Keempat-empat perkara ini bagaikan pintu masuk kepada zahirnya al-Mahdi.

Rasulullah ﷺ bersabda, “Takutlah kamu firasat orang yang beriman kerana dia melihat berdasarkan cahaya Ilahi.” (HR Tirmidzi)

Ibn ‘Abbas mentafsirkan firasat orang mukmin sebagai; “Mereka yang mampu mentaksir sesuatu di masa hadapan (ahl al-nazar).”

Habib Abu Bakar Adni dalam kitabnya Al-Usus Wal-Munthalaqat memakai pendekatan nas dan sejarah bagi memudahkan kefahaman ummah berkenaan akhir zaman. Bala’ yang akan datang tidak diketahui orang ramai bagaimana teruknya (kecuali awliya), tetapi kita (orang awam) dapat membayangkannya dengan melihat sejarah yang lepas. Masa silam adalah cermin untuk melihat masa hadapan. Maka, kitab tersebut menuliskan wabak jenis influenza sebagai contoh penyakit yang akan berlaku, kerana telah berlaku sebelum ini wabak influenza dari keluarga Corona yakni SARS. Manakala sekarang pula Covid-19.

Rasululullah bersabda, “Tanda-tanda itu beriringan seperti rantai tasbih yang putus maka jatuhlah biji manik secara berterusan.” (HR Ahmad)

Death Toll

Peristiwa berdarah yang berlaku pada zaman silam, akan menimpa dengan lebih dahsyat di saat hampirnya keluar al-Mahdi. Dengan melihat semula tragedi yang berlaku sebelum ini, moga-moga kita lebih bersedia dari segi mental untuk menghadapi cabaran mendatang. Dari segi rohani pula, segerakanlah beramal, hafaz al-Kahfi dan duduklah dengan orang soleh. Seberat apa jua tragedi yang telah berlaku pada umat manusia sepanjang sejarah, tiada yang setanding dan seberat apa yang bakal menimpa umat akhir di akhir zaman

Rasulullah ﷺ bersabda, “Kiamat tidak akan terjadi sampai seorang lalu melewati kuburan seseorang lalu berkata, “Aduhai, andaikan aku berada di tempatnya.” (HR Bukhari)

Rasulullah ﷺ bersabda, “Janganlah sekali-kali di antara kalian mengharap kem4tian dan tidak boleh memohon kem4tian sebelum menimpanya, kecuali jika sudah percaya dengan amalnya. Pasalnya, jika seseorang meninggal dunia, terputuslah amalnya. Sesungguhnya, bertambahnya umur seseorang mukmin itu membawa kebaikan.” (HR Ahmad)

Imam Ibn Katsir berpendapat terdapat dalil dibolehkan meminta kem4tian saat timbul fitnah, yakni hadis dalam Musnad Ahmad yang berbunyi;

اللَّهُمَّ إِنِّي أَسْأَلُكَ فِعْلَ الْخَيْرَاتِ، وَتَرْكَ الْمُنْكَرَاتِ، وَحُبَّ الْمَسَاكِينِ، وَأَنْ تَغْفِرَ لِي، وَتَرْحَمَنِي، وَإِذَا أَرَدْتَ فِتْنَةَ قَوْمٍ فَتَوَفَّنِي غَيْرَ مَفْتُونٍ، وَأَسْأَلُكَ حُبَّكَ، وَحُبَّ مَنْ يُحِبُّكَ، وَحُبَّ عَمَلٍ يُقَرِّبُنِي إِلَى حُبِّكَ

“Ya Allah aku memohon kepadamu perbuatan baik, meninggalkan kemungkaran, mencintai orang miskin, Engkau memberikan ampunan untukkan dan merahm4tiku, dan jika Engkau hendak menimpakan fitnah kepada satu kaun, m4tikanlah aku tanpa ada fitnah. Ya Allah, aku memohon berikan cinta-Mu, cinta orang yang mencintai-Mu, dan cinta yang semua amal yang mendekatkanku pada cinta-Mu.” (HR Ahmad)

Tuan guru berpesan, jauhi sekeras-kerasnya 3 perkara di zaman tersebut; iaitu syirik, zalim dan hasad dengki. Juga lazimi zikir Hasbun Allahu wa ni’mal wakil 100x, La ilaha illa anta subhanaka inni kuntu minaz Zalimin 100x dan Salatan Tunjina 40x setiap hari.

1- Wabak Penyakit

Rasulullah ﷺ bersabda, “..tidaklah akan muncul kekejian di suatu kaum sampai mereka melakukannya terang-terangan, kecuali merebak di tengah-tengah mereka wabak dan kelaparan yang belum terjadi pada umat sebelumnya..” (HR Ibnu Majah)

HIV/AIDS meng0rbankan lebih daripada 36 juta nyawa sejak 1981. HONG KONG FLU PANDEMIC (1968) mengorbankan lebih sejuta nyawa. ASIAN FLU (1956-1958) mengorbankan 2 juta nyawa. FLU PANDEMIC (1918) meng0rbankan 20 -50 juta nyawa. SIXTH CHOLERA PANDEMIC (1910-1911) meng0rbankan lebih 800,000 nyawa. FLU PANDEMIC (1889-1890) meng0rbankan 1 juta nyawa. THIRD CHOLERA PANDEMIC (1852–1860) mengorbankan 1 juta nyawa. THE BLACK DEATH (1346-1353) meng0rbankan 75 – 200 juta nyawa. PLAGUE OF JUSTINIAN (541-542) meng0rbankan 25 juta nyawa. ANTONINE PLAGUE (165 AD) meng0rbankan 5 juta nyawa.

2- Pep3rangan besar

Rasulullah ﷺ bersabda, “Pada harta simpanan kalian akan terbvnuh tiga orang. Seluruhnya anak khalifah selanjutnya kekhalifahan tidak jatuh ke salah satu daripada mereka. Setelahbitu, muncul bendera-bendera hitam dari arah matahari terbit lalu memerangi kalian dengan pep3rangan yang belum pernah dilakukan satu kaum pun.” Selanjutnya baginda menyebutkan sesuatu yang tidak Tsayban ingat. Baginda meneruskan, “Jika kalian melihatnya, baiatlah ia meskipun dengan merangkak di atas salju kerana sesungguhnya ia khalifah Allah al-Mahdi.” (HR Ibnu Majah)

Rasulullah ﷺ bersabda, “Waktu semakin berdekatan, ilmu berkurang, timbul kekikiran, fitnah bermunculan dan al-haraj merebak.” Para sabat bertanya, “Wahai Rasulullah ﷺ, apakh itu (al-haraj)?” Baginda bersabda, “Pembvnuhan, pembvnuhan.” (Kitab Nihayah fil fitan wal malahimah)

P3RANG DUNIA PERTAMA (WW1) mengorbankan kira-kira 10 juta nyawa tentera, 7 juta nyawa orang awam, 21 juta tercedera dan 7.7 juta hilang atau dipenjarakan. P3RANG DUNIA KEDUA (WW2) mengorbankan lebih 60 juta nyawa. Dianggarkan 50-80 juta nyawa melayang. 38 hingga 55 juta nyawa orang awam terkorban, 13-20 juta nyawa hilang akibat tragedi berkaitan p3rang seperti kebuluran dan penyakit.

3- Bala bencana

Rasulullah ﷺ bersabda, “Umatku ini adalah umat yang dirahm4ti lagi tidak mendapatkan azab di akhirat. Siksaannya di dunua berupa bencana-bencana, gempa dan pembvnuhan.” (HR Abu Dawud)

Rasulullah ﷺ bersabda, “…Dan sebelum kiamat, terjadi kem4tian yang dahsyat dan sesudahnya pula berlaku tahun-tahun gempa bumi”. (HR Ahmad)

BANJIR BESAR CHINA (1931) mengorbankan 4 juta nyawa. BANJIR BESAR SUNGAI HUANG HE (1887) menorbankan kira-kira 900,000 nyawa. GEMPA BUMI HAITI (2010) mengorbankan 100,000−316,000 nyawa. GEMPA BUMI TANGSHAN (1976) mengorbankan 242,769–655,000 nyawa. GEMPA BUMI HAIYUAN (1920) mengorbankan 273,400 nyawa. GEMPA BUMI SHAANXI (1556) mengorbankan 830,000 nyawa.

4- Kebuluran

Rasulullah ﷺ bersabda, “..tiga tahun sebelum muncul Dajjal, terjadilah kekeringan yang membuat manusia didera kelaparan dahsyat. Pada tahun pertama, Allah memerintahkan (langit) agar menahan sepertiga hujannya dan memerintahkan bumi agar menahan sepertiga tanamannya. Pada tahun kedua, Allah memerintahkan langit agar menahan dua pertiga hujannya dan memerintahkan bumi agar menahan dua pertiga tanamannya. Selanjutnya, pada tahun ketiga, Allah memerintahkan langit agar menahan seluruh hujan sehingga tidak ada setitis pun yang turun dan memerintahkan bumi agar menahan seluruh tanamannya sehingga tidak ada tumbuhan hijau, dan tidak ada satu binatang, kecuali binasa selain yang dikehendaki Allah.” Baginda ditanya, “Apa yang membuat manusia bisa hidup masa itu?” Baginda menjawab, “Tahlil, takbir, tasbih dan tahmid. Hal itu berlaku bagi mereka seperti makanan.” (Kitab Nihayah fil fitan wal malahimah)

GREAT CHINESE FAM1NE (1932-1933) meng0rbankan 43 juta nyawa. CHINESE FAMINE (1927) meng0rbankan 25 juta nyawa. CHALISA FAM1NE (1783) meng0rbankan 11 juta nyawa. SOVIET FAMINE (1932-1933) meng0rbankan 10 juta nyawa. BENGAL FAM1NE (1770) meng0rbankan 10 juta nyawa. Bengal Fam1ne mengorbankan (1943) meng0rbankan 7 juta nyawa. RUSSIAN FAMINE (1921) mengorbankan 5 juta nyawa. NORTH KOREAN FAM1NE (1994-1998) mengorbankan 3 juta nyawa. VIETNAMESE FAM1NE (1945) mengorbankan 2 juta nyawa. GREAT FAM1NE IRELAND (1853) meng0rbankan 1.5 nyawa, 2 juta yang masih hidup pula keluar berhijrah.

Wasiat Nabawi

Imam Ibn Katsir memasukkan hadis-hadis berikut di dalam kitabnya; Nihayah fil fitan wal malahimah. Mudah-mudahan dengan mengambil iktibar daripada hadis Rasulullah ﷺ, kita semua istiqamah dalam islam dan m4ti dalam iman meskipun seberat apa pun jua fitnah mendatang. Jikalau juga kita terselamat dan beruntung, semoga kita tergolong di kalangan tentera Imam Mahdi yang sebenar, bukan yang palsu.

Seorang sahabat bernama Anas bin Malik bercerita, ada seorang bertanya kepada Nabi: “Wahai Rasulullah ﷺ, bila berlakunya kiamat?” Baginda menjawab: “Apa yang kamu persiapkan untuk menghadapinya?” Orang itu menjawab: “Saya tidak mempersiapkan untuk menghadapi hari itu dengan banyak melakukan solat, banyak berpuasa dan banyak bersedekah. Tetapi yang saya siapkan ialah cinta Allah dan Rasul-Nya.” Rasulullah ﷺ bersabda yang bermaksud: “Anta ma’a man ahbabta. (Kalau begitu kamu akan bersama orang yang kamu cintai).” (HR Bukhari)

Rasulullah ﷺ bersabda, “Hampir sahaja harta terakhir seorang muslim berupa domba yang mengikutinya ke puncak gunung dan tempat-tempat pelosok lari membawa agamanya dari fitnah.” (HR Bukhari)

Rasulullah ﷺ bersabda, “Sesungguhnya akan terjadi fitnah. Orang yang berbaring saat itu lebih baik daripada orang yang duduk, orang yang duduk lebih baik daripada orang yang berdiri, orang yang berdiri lebih baik daripada orang yang berjalan, dan orang yang berjalan lebih baik daripada orang yang berlari.” Ia berkata, “Wahai Rasulullah ﷺ, apa yang engkau perintahkan kepadaku?” Beliau menjawab, “Siapa yang memiliki unta, hendaklah ia berganung dengan untanya. Siapa yang memiliki kambing, hendaknya ia bergabung dengan kambingnya. Siapa yang memiliki tanah, hendaknya ia bergabung dengan tanahnya.” Baginda meneruskan, “Siapa yang tidak memiliki apa pun daripada semua itu hendaknya ia menuju pedangnya lalu memukulkan batu ke bahagian tajamnya kemudian mencari keselamatan semampunya.” (HR Muslim)

Rasulullah ﷺ bersabda, “Wahai Abu Dzar, bagaimana pandanganmu jika orang-orang ditimpa kelaparan yang dahsyat dan engkau tidak mampu berdiri dari kasurmu menuju masjid, apa yang engkau lakukan?” Aku menjawab, “Hanya Allah dan Rasul-Nya yang lebih tahu.” Baginda bersabda: “Bersabarlah!” Beliau kembali bersabda, “Wahai Abu Dzar, bagaimana pandanganmu jika manusia ditimpa kem4tian dahsyat, apa yang engkau lakukan?” Aku jawab, “Allah dan Rasul-Nya yang lebih tahu.” Baginda bersabda, “Bersabarlah!” Beliau bersabda, “Wahai Abu Dzar, bagaimana pendapatmu jika manusia saling bvnuh membvnuh satu dengan lainnya, yakni sehingga batu minyak tenggelam di dalam darah, apa yang engkau lakukan?” Aku menjawab, “Allah dan Rasul-Nya yang lebih mengetahui. Baginda bersabda, “Duduklah di rumahmu dan tutuplah pintumu. Aku bertanya, “Jika aku tidak ditinggalkan, haruskah aku mengambil senjataku? Baginda bersabda, “Kalau begitu, engkau terlibat dalam permasalahan mereka. Hanya saja jika engkau khawatir kilatan pedang menakutimu, lemparkanlah ujung selendangmu ke wajahmu agar ia kembali membawa dosanya dan dosamu.” (HR Ahmad)

RUJUKAN:
1- Kitab Nihayah fil fitan wal malahimah, Ibn Katsir.
2- Al-Usus Wal-Munthalaqat. Habib Abu Bakar Adni.
3- The first modern pandemic. https://www.gatesnotes.com/Health/Pandemic-Innovation
4- WHO. Coronavirus disease (COVID-19) outbreak. https://www.who.int/westernpacific/emergencies/covid-19
5- OUTBREAK: 10 OF THE WORST PANDEMICS IN HISTORY. https://www.mphonline.org/worst-pandemics-in-history/
6- World W4r I vs. World W4r II. https://www.diffen.com/difference/World_W4r_I_vs_World_W4r_II
7- List of natural disasters by d3ath toll. https://en.wikipedia.org/wiki/List_of_natural_disasters_by_d3ath_toll
8- 10 Terrible Famines In History. https://listverse.com/2013/04/10/10-terrible-famines-in-history/


Iktibar Dari Hunting Hitler

Sesiapa yang menontonnya di saluran History (Saluran Astro 555) akan punya pandangan berbeza berkenaan program ini. Ada yang menganggap ianya satu lagi ekspedisi yang membuang masa. Ada juga beranggapan, mengapa perlu dikorek cerita zaman silam kerana Hitler tidak lagi relevan dengan zaman sekarang. Ada yang lebih radikal, menggangap ia hanya satu program realiti televisyen yang langsung tidak membina minda langsung. Bagi saya dan peminat sejarah, ia sebenarnya membuka satu ruang ke masa silam agar kita tidak mengulanginya pada masa akan datang.

HUNTING HITLER, sebuah rancangan penyiasatan sejarah yang menyiasat teori apakah Hitler dapat lari dari Berlin pada 30 April 1945 dan bukan membunuh diri seperti yang dikatakan oleh sejarah. Nampak seperti satu lagi teori konspirasi tetapi hakikatnya teori ini disiasat oleh berpuluh-puluh agensi perisikan dan penyiasatan seperti Biro Penyiasatan Persekutuan (FBI), Agensi Perisikan Pusat (CIA) dan Jawatankuasa Keselamatan Negara Rusia (KGB). Malah teori ini sentiasa dilaung-laungkan oleh Josef Stalin selepas Perang Dunia Kedua di mana beliau menuduh negara-negara Barat sengaja melindungi Hitler walaupun pada ketika itu, ramai beranggapan ia hanyalah satu lagi propaganda Stalin yang terlalu takut kepada bayang-bayang sendiri.

Namun fakta Hitler membunuh diri dalam bunkernya tidak lagi kukuh selepas seorang saintis menguji sampel tempurung tengkorak yang didakwa pihak Rusia sebagai tempurung tengkorak Hitler. Tetapi selepas sampel DNA diambil dan diuji di makmal, saintis mendapati tempurung tengkorak tersebut milik seorang wanita, sekaligus menolak fakta yang dinyatakan kepada khalayak umum sejak berpuluh-puluh tahun. Ini mendorong kepada pasukan penyiasat diketuai bekas pegawai perisikan CIA, Bob Baer dan penyiasat bagi Mahkamah Jenayah Antarabangsa (ICC), Dr John Cencich untuk menyiasat teori Hitler sebenarnya melarikan diri dari Berlin.

Apa yang saya boleh lihat selepas menonton kedua-dua musim Hunting Hitler, saya melihat ia sebagai ingatan bahawa apa yang kita tahu berkenaan ilmu terutama sejarah hanya pada permukaan saja. Apabila kita belajar dan mengkaji sesuatu ilmu dengan teliti dan terbuka, ia akan membuatkan kita tidak bersikap skeptik dan mengajar kita lebih matang dalam mengejar kebenaran. Ini diakui sendiri oleh Bob Baer semasa beliau mula-mula menyertai siasatan ini, beliau sendiri bersikap skeptik dan menganggap teori ini tidak masuk akal. Tetapi selepas melihat bukti dan menyiasat fail-fail risikan yang telah dinyahsulitkan berkenaan Hitler dan Nazi, beliau bersikap lebih terbuka dan percaya ianya boleh dilakukan.

Kedua, bila mana kita melihat jaringan perhubungan, perlindungan dan kewangan Nazi untuk melindungi pemimpin mereka melalui siri tersebut, ia sebenarnya mengajar saya untuk bersikap teliti dan berpandangan jauh dalam merancang. Tanpa sebarang perancangan atau rancangan yang bersifat separuh masak, apa saja perkara yang kita lakukan akan gagal dan kita akan kecundang di pertengahan jalan. Perancangan yang baik boleh membantu kita mencapai matlamat yang kita telah tetapkan terlebih dahulu. Walaupun saya akui saya amat kagum dengan jaringan mereka ini, pada masa sama, saya juga merasa marah kerana melalui perancangan sebeginilah, mereka dapat lari daripada sistem keadilan untuk masa yang lama. Antara contoh jaringan ini ialah perlindungan daripada pemerintah tempatan seperti Francisco Franco (Sepanyol) dan Juan Peron (Argentina), sokongan sesetengah kelompok yang bersimpati dengan Nazi dalam kalangan komuniti Jerman dan infrastruktur seperti rumah perlindungan dan bunker di kawasan terpencil.

Ketiga, siri ini juga mengingatkan kita untuk bersikap tabayyun terutama dalam soal berita. Ini kerana dalam siri ini, 2 juta fail risikan berkaitan Hitler telah dinyahsulit untuk diteliti para penyiasat. Bukan mudah bagi para penyiasat ini mengkaji kesahihan info yang ada tetapi ia sekurang-kurangnya memastikan mereka berada di laluan yang tepat dan menyingkirkan sebarang maklumat yang bercanggah dengan siasatan sedia ada. Begitu juga dalam soal berita, walaupun ia tidaklah sesulit fail risikan seperti yang dilakukan mereka, hendaklah kita siasat dulu kesahihan sesebuah cerita sebelum menerima dan menyebarkannya. Penyebaran cerita yang bersifat sensasi atau tular tetapi kemudian didapati palsu bukan saja mencetuskan fitnah dalam masyarakat, malah menyukarkan pihak berkuasa mencari pelaku sekiranya ia mengandungi unsur jenayah.

Keempat dan terakhir, siri ini juga mengingatkan kepada kita untuk bertanya kepada arif sekiranya kita tidak tahu sesuatu. Tiada siapa dapat mempertikaikan kredibiliti pasukan penyiasat ini di mana mereka punya latar belakang yang mengagumkan. Selain Baer dan Cencich, mereka turut disertai oleh Tim Kennedy (U.S Army Rangers) dan Gerrard Williams (wartawan penyiasatan).

Namun, sekiranya ada situasi atau bantuan dari segi maklumat, mereka juga tidak malu bertanya kepada pakar-pakar luar seperti Sascha Keil (pakar terowong Jerman) dan James Holland (penulis dan sejarawan). Jika mereka yang punya kelayakan hebat ini boleh melakukannya, mengapa tidak kita? Kita menganggap diri kita mahir dalam semua perkara tetapi bila kita berhadapan dengan situasi yang kita tidak arif, mahu tidak mahu, kita kena panggil juga orang yang pakar. Sekurang-kurangnya, permasalahan yang dihadapi dapat diselesaikan dan kita juga boleh belajar untuk elak situasi tersebut daripada berulang.

Akhirnya, saya nyatakan secara terus terang, melihat siri ini sebenarnya mendorong saya melihat dunia daripada persepsi yang berbeza. Apakah saya percaya Hitler melarikan diri dari Berlin pada 30 April 1941? Pada saya, saya lebih menjurus kepada percaya tetapi pada akhirnya, ia bergantung kepada persepsi masing-masing. Apapun perbezaan kita berkenaan nasib Hitler, apa yang berlaku semasa Perang Dunia Kedua, kita seharusnya belajar dari apa yang berlaku dan berusaha untuk tidak mengulanginya. Namun dalam iklim politik dunia semasa ini, apakah ada jaminan pengajaran tersebut akan diambil kira? Hanya masa akan menentukan.


Apa Akan Jadi Kalau KDNK Negara Menjunam Jatuh?

Baru-baru ini Bank Negara Malaysia telah mengeluarkan peratusan pertumbuhan ekonomi negara iaitu KDNK (GDP) untuk suku yang ketiga tahun 2017 adalah sebanyak 6.2% akan tetapi banyak suara sumbang yang berkata apa yang tercatat tidak mencerminkan realiti ekonomi negara yang sebenarnya.

Pertama kalinya kita perlu tanam dalam pemikiran kita yang perkembangan ekonomi negara ini adalah secara menyeluruh yang mencerminkan jumlah nilai perbelanjaan yang terhasil dari semua barangan dan perkhidmatan dalam tempoh masa yang tertentu dalam sebuah negara.

Pengiraan ini sangat kompleks tetapi secara jika dilihat secara asasnya pengiraan boleh dilakukan melalui dua cara; dan secara logiknya kedua-dua langkah itu seharus mencapai kira-kira jumlah yang sama;

Maka dengan pertumbuhan ekonomi sebanyak 6.2%, ini telah menunjukkan yang perbelanjaan/pendapatan dalam negara telah meningkat sebanyak 6.2% untuk suku tahun yang ketiga tahun ini.

Jika pertumbuhan positif ekonomi negara ini dicemuh oleh penghuninya sendiri saya tidak boleh bayangkan jika angka pertumbuhan ekonomi ini menunjukkan yang sebaliknya iaitu MENGUNCUP bermaksud peratusannya adalah negatif, saiz ekonomi mengecil, perbelanjaan dan pendapatan secara menyeluruh dalam negara menurun.

Saya mengambill contoh unjuran ekonomi Malaysia pada tahun 1997/98 yang telah menguncup sebanyak -7.4% (sumber seperti dalam jadual dibawah) dan apakah yang telah dialami oleh penghuni negara Malaysia pada ketika itu dengan angka yang negatif ini? Mari kita nilai dengan rasional;

1. Kerajaan terpaksa membuat pinjaman jangka masa panjang dari Jepun yang bernilai USD2 billion melalui “New Miyazawa Initiative” untuk membantu masalah kekurangan dana yang serius untuk program pemulihan ekonomi pada ketika itu. Ini wawancara bersama News Strait Times pada Ogos 1998;

“Dr Mahathir telah berkata di Kuala Lumpur pada 6 Ogos 1998 bahawa Malaysia sedang berusaha untuk meminjam USD 1 bilion sehingga USD 2 bilion dari Jepun, dengan mengatakan bahawa dia mahukan pinjaman itu dalam mata wang yen berbanding US dollar.”

2. Kadar faedah meningkat tinggi mencecah 15-18% dan ia semestinya telah memberi kesan kepada rakyat iaitu peminjam secara amnya dan banyak syarikat pengedar kereta telah gulung tikar dan penjualan kereta pada tahun 1998 telah merosot sebanyak 68.1%!.

Sekarang? Mengikut Malaysia Automotive Association (MAA) statistik penjualan kereta menurun hanya 1.8% manakala kadar pengeluaran telah meningkat sebanyak 4% perbandingan diantara Oktober 2016 dengan Oktober 2017.

“Jumlah jualan pada bulan November 2017 dijangka lebih tinggi daripada Oktober 2017 disebabkan oleh pelancaran model baru dan kempen promosi akhir tahun yang agresif.”

Myvi yang baru dilancar pada 16 November juga telah berjaya mengumpul tempahan sebanyak 5 ribu unit!

3. Pada ketika itu juga kerajaan terpaksa campur tangan dengan menubuhkan Danaharta untuk membantu institusi-institusi yang mempunyai masalah kewangan dan Danamodal pula untuk menyelamatkan bank-bank yang diambang muflis. Sekarang institusi perbankan seperti Maybank telah mencatatkan kenaikan keuntungan sebanyak 16.5% dan CIMB pula 43.7% untuk suku kedua tahun ini 2017!

4. Betapa kritikal sektor kewangan dan perbankan pada ketika itu dan bagaimana puluhan ribu rakyat telah hilang pekerjaan akibat dari syarikat yang telah gulung tikar dan penyusunan semula organisasi kesan dari krisis kewangan dan ekonomi negara. Secara tepat 75,716 orang telah diberhentikan kerja seperti dilaporkan pada November 1998 oleh Utusan;

“Lim berkata sejak awal tahun ini, 75,715 pekerja telah diberhentikan kebanyakannya kerana kemerosotan pasaran produk dan penyusunan semula organisasi serta penggulungan syarikat.”

Adakah kita semua ingin Malaysia mengulangi situasi sukar yang sama seperti tahun 1997/98 barulah kita ingin bersyukur atas kenikmatan yang ada di muka bumi Malaysia sekarang?

Betul akan terdapat golongan yang tidak dapat menikmati limpahan pertumbuhan ekonomi negara ini tetapi janganlah sesekali kita menidakkan pertumbuhan itu yang memberi nikmat kepada sebahagian besar penghuni Malaysia secara menyeluruh.

Persoalannya siapakah yang dapat mengubah supaya kita dapat menikmati peluang limpahan pertumbuhan ekonomi ini? Pergi lihat dalam cermin, ya orang dalam cermin itu yang boleh mengubahnya bukan Datuk Seri Najib Razak atau Tun Dr Mahathir Mohamad.

Selamat menilai semua.

Sumber arkib kadar faedah 1998;

http://ww1.utusan.com.my/utusan/info.asp?y=1998&dt=0623&sec=Rencana&pg=ot_05.htm

Sumber arkib Danaharta;

http://ww1.utusan.com.my/utusan/info.asp?y=2002&dt=0610&pub=Utusan_Malaysia&sec=Ekonomi&pg=ek_03.htm

 Sumber arkib kehilangan pekerjaan pada 1998;

Sumber arkib jualan kereta 1998;

Statistik penjualan kereta Oktober 2017

Keuntungan Maybank dan CIMB Q1 2017

Fumitaka FURUOKA, May Chiun LO and Iwai KATO, Japan Foreign Aid Policy Towards Malaysia (2007)

News Strait Times, Japan looking into providing soft loans to Malaysia (20 Ogos 1998)


Taqi Al-Din: Jatuhnya Ilmuan Islam Kerana Fitnah Politik Teori Konspirasi

Semasa perkembangan ilmu sains dan astronomi di dunia Islam, balai cerap  yang pertama Empayar Uthmaniyah dibina pada abad ke-16 dan dirobohkan tidak lama kemudian.

Empayar Uthmaniyah pernah melahirkan ramai saintis yang menerokai bidang Astronomi. Ali Kuşçu adalah ahli astronomi pertama yang mengasingkan ilmu astronomi dengan agama dan dia orang pertama yang mempersoalkan teori Aristotle tentang bumi sebagai pusat alam semesta.

Namun, meskipun kajiannya sangat teliti memandangkan ketika itu adalah awal abad ke-15, tapi dia masih tak setanding dengan pencapaian Taqi ad-Din.

Di sepanjang sejarah, ada banyak kisah telah dikaitkan dengan balai cerap dan pengasasnya, Taqi al-Din, tetapi kebenaran agak tersembunyi di antara garis legenda dan kisah-kisah ini.

Terdapat dua lagenda yang sering kali dipetik sebagai contoh setiap kali sejarah kemerosotan Uthmaniyah dibincangkan. Yang pertama ialah ketibaan teknologi percetakan yang terlewat di dunia Uthmaniyah, dan yang kedua ialah kemus.nahan balai cerap astronomi.

Seorang ilmuan bernama Taqi al-Din mengasaskan balai cerap pertama dalam sejarah Uthmaniyah di Istanbul pada tahun 1577. Bagaimanapun, golongan agamawan yang mendominasi masyarakat dan negara melalui pengaruh sheikh-ul Islam ketika itu memus.nahkan balai cerap itu kerana mereka menganggap ia bertentangan dengan agama.

Pertama, secara teknikalnya balai cerap yang diasaskan Taqi al-Din bukanlah balai cerap pertama di Empayar Uthmaniyah. Sejak zaman dahulu lagi balai cerap atau institusi seperti “muvakkithane,” tempat di mana waktu solat dikira menggunakan kaedah astronomi, telah wujud di madrasah Islam dan masjid-masjid besar.

Ini kerana masa adalah keperluan penting dalam semua amalan dan kewajiban agama dalam Islam. Perlu faham, masa amat penting bagi memastikan amal ibadat seseorang itu sah.

Dengan itu, di dunia Islam, ahli astronomi (munajjim dalam bahasa Uthmaniyah) sentiasa dilatih. Dan balai cerap Taqi al-Din adalah bebas daripada pengaruh madrasah dan ia ditubuhkan dengan tujuan khusus.

Isu kedua ialah Taqi al-Din sendiri adalah seorang Muslim yang warak. Nama sebenarnya ialah Muhammad ibn Ma’ruf dan dia berasal dari Damsyik. Beliau dikenali sebagai Takiyuddin al-Rashid. Bapanya seorang qadi.

Beliau belajar di madrasah dan menjadi qadi di Mesir. Pada tahun 1570, Taqi al-Din datang ke Istanbul bersama keluarganya, di mana dia bertemu dengan ulama terkenal pada zaman itu. Beliau kemudiannya ditugaskan sebagai “munajjimbashi” (ketua ahli astronomi).

Taqi al-Din menarik perhatian Sheikh ul-Islam Hoca Sadeddin Efendi, mentor agama sultan Uthmaniyyah. Dengan dorongannya, beliau mengasaskan sebuah balai cerap untuk menyelesaikan beberapa masalah dalam astronomi.

Sultan Murad III menyediakan sokongan kewangan untuk membina dan menampung kos operasi balai cerap. Taqi al-Din tak perlu mengeluarkan satu sen pun. Beberapa bahan untuk menyiapkan balai cerap dibawa masuk dari Mesir.

Sultan menerima dan menunaikan apa sahaja yang diminta oleh Taqi al-Din.  Semua butiran ini boleh dirujuk dalam banyak catatan bersejarah arkib Uthmaniyah, memandangkan Sultan Murad III amat memandang serius usaha merekod segala perkembangan teknologi semasa pemerintahannya.

Akhirnya, balai cerap dibuka dengan nama Dar al-Rasid al-Jadid di lereng bukit Tophane pada tahun 1577.  Sebelum itu, Taqi al-Din menjalankan pencerapan di Menara Galata, dan juga mengasaskan perpustakaan yang terdiri daripada kitab-kitab ilmu astronomi  di balai cerap.

Taqi al-Din mempelbagaikan instrumen astronomi yang terdapat di balai cerap pada masa itu dan juga mencipta beberapa yang baru. Kakitangannya terdiri daripada 16 orang;  termasuk lapan pencerap, empat kerani dan empat petugas am.

Pada tahun-tahun tersebut, mereka berpeluang mencerap komet yang melintasi langit ibu kota. Sesetengah sejarawan moden yang tak mengetahui butiran ini, menganggap balai cerap itu ditubuhkan untuk tujuan astrologi;  namun anggapan itu salah.

Manuskrip puisi Parsi Ala al-din Mansur, Shahinshahnama, memberi penerangan tentang kes ini.  Karya beliau menyebut tentang pertemuan antara sultan dan Taqi al-Din. Sultan bertanya kepadanya tentang pencerapan dan Taqi al-Din berkata:

“Terdapat perkara yang meragukan dalam Zij (carta astronomi) Ulugh Beg. Dengan bantuan pencerap, carta itu kini telah diperbetulkan.”

Apa yang dikatakan oleh Taqi al-Din bermakna tujuan penubuhan balai cerap itu adalah untuk memperbetulkan carta astronomi yang disediakan oleh ahli astronomi Turkmen terkenal Ulugh Beg, yang hidup pada abad ke-15.

Jadi, kenapa balai cerap ditutup? Dikatakan, Qadizade Ahmad Shams al-Din Efendi yang merupakan Sheikh ul-Islam Uthmaniyah ketika itu menulis surat kepada sultan.  Dia memberitahu tentang gosip yang mengatakan balai cerap itu membawa bala dan wa.bak berpenya.kit tercetus akibat balai cerap itu.

Tak dinafikan, mungkin Taqi al-Din juga melakukan kesilapan kerana menunjukkan dirinya seolah-olah memiliki kepercayaan astrologi atau pseudo-sains.

Semasa peristiwa Komet Besar 1577, dia memberitahu sultan bahawa dia meramalkan komet itu sebagai petanda negara akan memasuki era kesejahteraan, dan ia menandakan Uthmaniyah akan berjaya menak.luki Parsi. Tujuannya mungkin hendak menggembirakan hati sultan.

Namun apa yang berlaku adalah sebaliknya, banyak wilayah-wilayah Uthmaniyah dilanda wa.bak penya.kit, manakala Parsi menggunakan taktik bumi hangus dalam pe.rang yang mengakibatkan kegagalan Uthmaniyah menak.luki Parsi.

Teori konspirasi turut tersebar menyatakan ben.cana berlaku di setiap kawasan di mana kerja pencerapan dijalankan. Ini menyebabkan Taqi al-Din seolah-olah mendalangi agenda tertentu yang berkait rapat dengan konspirasi akhir zaman.

Akhirnya ini membuka ruang untuk golongan agamawan yang berpengaruh menyingkirkan Taqi al-Din, pada tahun 1580, sultan menutup balai cerap.

Selanjutnya, Laksamana Kılıç Ali Pasha memus.nahkan bangunan itu melalui bedilan meriam. Kisah-kisah ini dicatatkan oleh Atâî, yang terkenal dengan manuskrip biografi tentang para sarjana Uthmaniyah.

Beberapa petunjuk mengenai kejadian itu juga boleh ditemui di dalam kitab Shahinshahnama. Taqi al-Din memohon kepada sultan, “Musuh [pihak yang mensabotaj mereka] sedang mati kerana kesedihan. Tuanku boleh memerintahkan untuk menghentikan [menutup] balai cerap, agar menjadi pengajaran kepada orang-orang yang busuk hati dan dengki.”

Dalam erti kata lain, balai cerap itu telah pun mencapai matlamatnya dan tak perlu lagi menjadi punca yang akan meningkatkan ketegangan antara golongan agamawan dengan golongan ilmuan.

Difahamkan, Taqi al-Din adalah seorang yang unik. Dia boleh bergaul baik dengan negarawan penting, tapi tak dapat menjalin hubungan yang baik dengan pegawai rendah.

Dia mungkin berhadapan dengan mereka yang rasa iri hati dan berdendam. Ahli sejarah Ali Gallipoli juga menggambarkan Taqi al-Din sebagai seorang yang sukar untuk bergaul dalam kitab Kunh al-Ahbar.

Sultan Murad III telah memberikan peluang yang sewajarnya telah dimanfaatkan oleh Taqi al-Din. Memandangkan baginda sendiri perlu menaikkan imej di mata kuasa dunia lain melalui perkembangan ilmu astrologi.

Walaupun hujah keagamaan dan kesilapan Taqi al-Din membuat ramalan yang salah menjadi punca ia dimusnahkan, tetapi ia sebenarnya berpunca daripada masalah politik. Namun, mu.suh politik Taqi al-Din memanfaatkan pandangan teori konspirasi pada waktu itu untuk menyingkirkan Taqi al-Din.

Terdapat laporan oleh wazir Sinan Pasha kepada Sultan Murad III yang membincangkan bagaimana Sultan dan wazir cuba membawa Taqi al-Din lari daripada golongan agamawan kerana mereka cuba mengheret Taqi al-Din ke mahkamah atas tuduhan melakukan perbuatan bida’ah.

Apabila kejadian negatif lain seperti wa.bak berjangkit muncul, Taqi-al Din memahami situasi itu, meminta sultan menutup balai cerap dan mengundurkan diri. Namun, dia meneruskan pengajiannya. Taqi al-Din meninggal dunia pada tahun 1585, pada usia 60 tahun dan dikebumikan di Makam Yahya Efendi Istanbul.

Astronomi adalah cabang sains yang diterima di kalangan ulama Islam Empayar Uthmaniyah dan lain-lain, namun ia tak boleh disamakan dengan astrologi, bidang yang dianggap sebagai pseudo-sains dan ramalan di mana ia masih tak boleh diterima pada pandangan ulama ketika itu..

Ringkasan:

Sumbangan Taqi al-Din kepada kemajuan astronomi diiktiraf di seluruh dunia. Pada masa itu, hanya balai cerap Tcyho Brahe di Denmark saja yang mempunyai kelengkapan yang sempurna sama seperti Taqi al-Din.

Walau bagaimanapun, Taqi al-Din mempunyai bilangan instrumen yang lebih tinggi dan jamnya lebih tepat berbanding yang Brahe miliki, yang bermaksud pencerapan mereka lebih tepat.

Kitab beliau, al-Turuq al-Saniyya yang berkaitan mengenai mesin automatik adalah kitab yang pertama dalam bidangnya. Taqi al-Din menulis satu buku dalam bidang perubatan-zoologi, tiga buku tentang fizik-mekanik, lima tentang matematik dan 20 tentang astronomi, yang kebanyakannya masih belum diterokai.

Karya beliau tentang graviti spesifik material dan prinsip hidrostatik Archimedes juga menarik perhatian para sarjana moden.

Kebanyakan teks sejarah moden sangat menekankan kisah penutupan balai cerap Taqi al-Din ini kerana ia merupakan salah satu faktor awal yang menyebabkan Empayar Uthmaniyah mengalami fasa kemerosotan hingga digelar sebagai “negara orang sakit Eropah.”

RUJUKAN:

Ihsanoglu, Ekmeleddin (2004). Science, Technology, and Learning in the Ottoman Empire. Burlington, VT: Ashgate Publishing Company.

Avner, Ben-Zaken (2004). The Heavens of the Sky and the Heavens of the Heart: The Ottoman Cultural Context for the Introduction of Post-Copernican Astronomy. The British Journal for the History of Science.


Asgard: Tempat Tinggal Para Dewa-Dewi Norse

Tanyalah kepada mana-mana peminat Marvel Cinematic Universe tentang Asgard, ramai akan merujuknya sebagai dunia asal Thor (Chris Hemsworth) dan Loki (Tom Hiddleston). Hakikatnya mengikut mitologi Norse, ia merupakan kediaman untuk dewa-dewi orang Norse dengan sebahagian daripadanya menjadi inspirasi watak fiksyen yang menjadi sebahagian daripada budaya popular hari ini.

Perkataan Asgard itu sendiri sebenarnya satu perkataan unik. Ia sebenarnya dikenali sebagai Asgaror, gabungan dua perkataan Norse Lama iaitu ass (Tuhan) dan garor (ruangan). Di Norway, Iceland dan Sweden, Asgaror turut dikenali dengan sebutan-sebutan lain seperti Åsgard, Ásgarður dan Asgård. Bila Asgaror diterjemah ke Bahasa Inggeris, antara sebutan yang popular ialah Asgarthr, Asgard, Asegard dan Asgardr. (Lindow, 2002)

Terdapat tiga sumber Norse yang dirujuk sejarawan berkenaan Asgard. Pertama, The Poetic Edda iaitu koleksi sajak yang tidak diketahui siapa pengarangnya dan dikatakan sudah wujud sekitar abad ke-13. Antara lokasi-lokasi Asgard yang disebut dalam Poetic Edda ialah Bifrost dan Yggdrasil (pokok mitos Norse yang dianggap sebagai pusat alam semesta dengan sembilan dunia mengelilinginya).

Kedua, The Prose Edda yang dikatakan dikarang oleh sejarawan abad ke-13, Snorri Sturluson. Prose Edda dianggap sebagai karya yang memperincikan segala aspek tentang Asgard termasuk asal-usul dewa-dewi Norse dan perihal Ragnarok. Manakala yang ketiga iaitu Heimskringla lebih kepada koleksi saga yang menyentuh raja-raja Sweden dan Norway serta kaitannya dengan mitologi Norse. Seperti Prose Edda, Heimskringla juga dikarang oleh Sturluson.

Antara bangunan dan ciri tempat yang wujud di Asgard ialah:

Jadi, bagaimana Asgard dibina? Menurut Sturluson, setibanya dewa-dewi Norse tiba di situ, tanah-tanah dibahagikan antara mereka untuk diperintah dan mendirikan istana kediaman mereka. Begitupun, wilayah-wilayah mereka masih terdedah kepada ba.ha.ya terutama an.ca.man gergasi atau jotunn.

Pada satu hari, seorang jotunn tiba di Asgard bersama kudanya bernama Svadilfari dan menawarkan khidmatnya membina tembok pertahanan Asgard dalam tempoh tiga musim sejuk. Sebagai tukaran, gergasi itu mahukan bulan dan matahari sebagai hadiah serta Freyja sebagai isterinya. Sebaik mendengar syarat itu, Freyja tidak bersetuju dengan syarat tersebut dan enggan menerima si gergasi sebagai suaminya.

Kerana terdesak, dewa-dewi Norse bersetuju dengan syarat tersebut tetapi dengan syarat ia mesti disiapkan dalam tempoh satu musim sejuk. Bagaimanapun, mereka langsung tidak berminat memenuhi syarat yang dinyatakan dan cuba mencari helah. Bersesuaian dengan perihalnya sebagai Dewa Penipu, Loki ditugaskan untuk menggagalkan usaha jotunn berkenaan.

Hasil pemerhatiannya mendapati Svadilfari yang membantu menyiapkan tembok pertahanan termasuk menggerakkan kayu balak dan batu sebagai bahan binaan. Lantas, Loki bertukar menjadi seekor kuda betina dan menggodanya agar ia merasa terganggu dan tidak dapat membantu tuannya itu. Gangguan tersebut menyaksikan binaan tembok yang dijanjikan tidak dapat disiapkan tepat pada masanya.

Si gergasi yang berang cuba menye.ra.ng mereka tetapi ia digagalkan oleh Thor sebelum dia dibu.n.uh dengan ketukan yang kuat. Saki-baki kerja pembinaan diselesaikan dan ianya kemudian diperkukuhkan agar Asgard kebal dari se.ra.ngan musuh. Beberapa bulan selepas itu, Loki melahirkan seekor kuda berkaki lapan bernama Sleipnir yang kemudiannya menjadi tunggangan Odin. (McCoy, 2016)

Ragnarok dianggap bermula sebaik saja Heimdall meniup Gjallarhorn selepas jotunn-jotunn dari Muspelheim memus.na.hkan Bifrost. Dewa-dewi Norse akan mara ke medan pertem.pu.ran Vigrid dan berdepan jotunn-jotunn ini. Dan seperti digambarkan dalam filem Thor: Ragnarok, Surt/Surtr (Surtur) mara ke Asgard dan memus.na.hkan istana-istana dan kubu-kubu Asgard.

Semasa peristiwa ini berlaku, dewa-dewi Norse seperti Odin, Thor dan Loki terbu,n.uh dan medan Vigrid dibasahi dengan da.r.ah. Bila itu berlaku, dunia akan ditenggelamkan ke dalam air dan menamatkan kewujudan yang ada. Mengikut sajak pertama Poetic Edda, Voluspa, dunia lama yang mus.na.h akan digantikan dengan dunia baru dengan saki-baki dewa-dewi Norse yang terselamat memulihkan kembali Asgard ke puncak kegemilangannya. (Crawford, 2015)

RUJUKAN:

McCoy, D. (2016). The Fortification of Asgard. The Viking Spirit: An Introduction to Norse Mythology and Religion. CreateSpace Independent Publishing Platform.

Mundal, E. (2019). Vǫluspá as a source for Old Norse religion in 2019. The Aarhus Mythology Conference. University of Bergen.

Lindow, J. (2002). Norse Mythology : A Guide to the Gods, Heroes, Rituals, and Beliefs. Oxford University Press. Halaman 13, 37 dan 54–56.

Crawford, J. (2015). The Poetic Edda : Stories of the Norse Gods and Heroes. Hackett Publishing Company, Inc. Halaman 12–14, 47–58, 68, 95


Kenapa Daging Buaya, Penyu Dan Biawak Dhab Rasa Seperti Ayam?

Sekitar minggu lepas, saya ada terbaca tentang rasa daging eksotik dalam forum internet. Menariknya dalam forum ni, rata-rata daripada mereka mengatakan daging reptilia rasa seperti ayam. Ini menimbukan persoalan kepada saya. Kenapa daging haiwan daripada kelas Reptilia rasa seperti ayam, sedangkan kelas Reptilia dan kelas Aves (unggas) adalah lain?

Berdasarkan pengalaman saya dalam tisu kultur haiwan, ini mungkin kerana struktur daging reptilia dan unggas tu sendiri. Berbanding daging haiwan mamalia, mereka mempunyai daging putih. Beza daging putih dan daging merah dalam mamalia ialah jumlah dan peratus kandungan protein perumah zat besi bernama myoglobin.

Dalam sistem pendarahan kita, sel darah merah diperbuat daripada protein hemoglobin, juga merupakan protein perumah zat besi tapi lebih efisien berbanding myoglobin. Kenapa protein-protein ni ada zat besi? Senang sahaja. Sebab nak angkut oksigen. Zat besi boleh dioksidakan dengan oksigen. Macam mana hemoglobin boleh jadi lebih efisien berbanding myoglobin? Dengan membenarkan lebih banyak zat besi untuk dipegang oleh hemoglobin. Rata-rata daripada hemoglobin boleh membawa 4 atom besi dalam setiap molekul tersebut. Berbanding hemoglobin, myoglobin hanya boleh membawa 1 sahaja atom besi dalam molekul tersebut. Pun begitu, tindak balas besi dan oksigen yang sedikit dalam myoglobin tetap dapat dilihat jelas dengan warna merah dalam daging. Sebab itulah daging dan darah mamalia berwarna merah gelap seperti karat, sebab karat juga merupakan hasil tindak balas besi dan oksigen.

Jadi, apa kaitan hemoglobin, daging merah dan daging putih?

Reptilia dan unggas sebenarnya ada hemoglobin, tapi tak sebanyak mamalia. Puncanya ialah aktiviti mereka tak memerlukan stamina yang tinggi dan berpanjangan. Selain itu, rupa fizikal dan aktiviti mereka juga menyumbangkan kepada faktor daging putih. Sebagai contoh, unggas tak mempunyai banyak hemoglobin dan myoglobin kerana sum-sum mereka sedikit. Kalau banyak, beratlah tulang mereka nanti. Reptilia pula mempunyai darah sejuk, di mana suhu badan mereka dikawal oleh suhu luar, sekaligus menjadikan sistem biologi mereka jimat tenaga. Ini bermakna, mereka jarang berada dalam situasi penggunaan tenaga berpanjangan dek sistem jimat tenaga mereka. Menurut satu kajian, rata-rata daripada buaya mempunyai pandangan yang kabur. Setelah mereka berjemur sehingga panas, barulah pandangan mereka menjadi tajam semula kerana sistem biologi mereka dah jadi aktif.

Walau bagaimanapun, ini sebenarnya mebawa kepada satu lagi persoalan. Kalau reptilia mempunyai rasa daging seperti ayam, kenapa ikan tak rasa seperti ayam? Bukankah ikan sememangnya dipenuhi daging putih? Buat seketika, saya termenung hinggalah saya teringat kembali kisah yang diceritakan oleh ayah saya sewaktu musim tengkujuh di kampung Kelantan.

Menurut ayah saya, air sungai akan melimpah dan bertakung pada waktu tersebut. Selalunya orang ramai akan mula pasang pukat untuk tangkap ikan yang terlepas dari sungai. Pada masa yang sama, mereka jua akan ke semak samun dengan botol air untul menangkap belalang yang terapung. Ayah saya ada sebut selalunya memang banyak lah dapat. Bila nak masak belalang tu, kepala dan organnya dibuang sebelum dimasak sambal, masak kunyit atau bakar sahaja. Beliau kata rasanya seperti udang. Menariknya dalam taksonomi biologi, belalang dan udang tergolong dalam kelas yang sama yakni kelas Athropoda.

Waktu ni, saya dah mula tak sedap hati. Saya lihat balik jadual pengkelasan taksonomi haiwan bagi burung dan reptilia. Saya lihat haiwan manakah yang paling dekat sekali dengan unggas.

Rupa-rupanya, kelas Aves sekarang telah dianggap sebagai kelas reptilia. Saudara terdekat bagi unggas ialah buaya. Buaya dan unggas ialah keturunan dinasour terdekat sekali yang masih wujud, sampai satu tahap, mereka dikira sebagai dinasour hidup.

Dalam bahasa lain, unggas=cicak.

Ok.

P/S: Sedap pulak tengok briyani dhab ni.

P.S: Antara faktor mengapa ikan dan ayam berkongsi rasa yang berbeza adalah kerana  protein ikan ada banyak metabolites lain yang diperlukan oleh ikan untuk hidup dalam keadaan sejuk dalam air seperti Omega-3, DHA dan EPA. Kandungan peratusan asid lemak berbeza ini menyebabkan daging ikan berbeza rasa dengan daging ayam atau daging putih yang lain.


Sejarah Yakuza “Melayu” Terengganu Yang Dilupakan

Gambar di bawah ini diambil dari majalah Jepun yang menunjukkan sebuah kedai runcit di sekitar kawasan Kampung Cina, Kuala Terengganu, hanya beberapa langkah saja dari rumah aku. Sangat dekat dengan Pasar Besar Kedai Payang lama. Tapi sayangnya kebanyakan deretan kedai di sekitar kawasan berdekatan Pasar Payang dan Kampung Cina ini sudah dirobohkan untuk memberi laluan kepada pembangunan pusat perniagaan Paya Keladi beberapa tahun yang lepas.

Tidak diketahui bagaimana orang Jepun boleh menduduki kedai ini, tapi ada kisah tentang seorang Kapten tenter4 Jepun bernama Yamada menduduki bangunan tersebut tetapi atas kapasiti sebagai pedagang biasa sebelum Per4ng Dunia Kedua bermula.

Kedai bernombor 30 itu dijadikan kedai runcit bernama Yamada & Co. Ia kekal beroperasi sehingga pendudukan Jepun berakhir pada tahun 1945.

Tak lama kemudian, keluarga Kho berketurunan cina Hainan mengambil alih kedai ni untuk menjual kasut yang kemudian menjadi kedai menjual kasut jenama BATA. Ruang kedai bahagian sudut pernah beroperasi sebagai kedai gambar Redi Photo Studio.

Kapten Jepun ini mungkin ada kaitan dengan seorang lagi orang Jepun yang pernah tinggal kat Terengganu dan tubuhkan kumpulan kongsi gelap Yakuza sendiri. Kedai ini adalah milik keluarga dia jugak. Namanya adalah Tani Yutaka. Atau mungkin kedai ini dibuka oleh ibu bapanya sendiri.

Tetapi, kemungkinan yang paling logik adalah kedai ini mungkin salah satu dari cawangan kedai keluarganya kerana rumah kediaman dan kedai runcit yang utama milik keluarga ini adalah di Hulu Terengganu.

YAKUZA JEPUN DI TERENGGANU

Nama Tani Yutaka mungkin tak popular di Terengganu mahupun seluruh Malaysia, tetapi nama dia sangat terkenal di tanah airnya sendiri di Jepun, bahkan di Jepun ada filem yang mengisahkan tentang dia. Menarik sangat ke mamat Nippon ni sampai ada filem untuk dia? Ni aku nak cerita la ni.

Dia lahir di Minami-ku, Fukuoka, Jepun, pada 6 November 1911. Kemudian, dia berpindah ke Tanah Melayu bersama keluarganya. Dia kembali ke Jepun untuk menyambung pengajian, selepas dia menamatkan pengajian di Jepun, baru lah dia dan keluarganya kembali ke Tanah Melayu lalu membuka perniagaan kedai gunting rambut.

Di Tanah Melayu, dia tinggal di Kuala Terengganu di mana mereka bekerja di sebuah kedai. Di sini dia sangat kuat dipengaruhi oleh budaya Melayu tempatan dari kawan-kawannya sehinggalah dia kemudian akhirnya memeluk Islam dengan nama Mohd Ali bin Abdullah.

Bahkan, di dalam filem Jepun, watak yang menggambarkan Yutaka juga tidak ubah seperti seorang pemuda Melayu yang sentiasa bersongkok dan bersamping. Menurut cerita dari mulut orang-orang lama kat sini, Yutaka dan keluarganya sangat fasih bertutur bahasa Melayu dalam loghat Terengganu, dan dia sangat mudah beradaptasi dengan adat dan budaya Melayu.

Dia juga dikatakan pernah melangsungkan perkahwinan dengan seorang wanita Melayu tempatan secara rahsia, tetapi akhirnya nereka bercerai.

INS1DEN MUKDEN

Pada tahun 1931, ketika berusia 20 tahun, dia sekali lagi kembali ke Jepun untuk menjalani pemeriksaan ketenter4an. Walaupun dia bekerja di sebuah syarikat kasut, rumah dia sudah tiada, maka dia memutuskan untuk kembali ke Tanah Melayu. Dipercayai ketika inilah dia mengambil alih perniagaan keluarga dengan membuka kedai runcit Yamada & Co.

Namun, ketegangan dan dendam kaum Cina terhadap masyarakat Jepun yang tinggal di Tanah Melayu semakin meningkat. Ianya berpunca dari tindakan tenter4 Jepun yang menyer4ng China dalam Ins1den Mukden di Manchuria pada tahun 1931.

Orang-orang Cina mula berkempen dan menyeru supaya warga tempatan memulaukan perniagaan-perniagaan milik bangsa Jepun, kaum Cina melakukan protes dengan merusuh di jalanan. Dalam satu kejadian yang berlaku pada 6 November 1932, premis perniagaan milik keluarga Tani Yutaka telah dibakar manakala adiknya Shizuoka pula telah dirogol dan dibvnuh.

Yutaka menyimpan dendam terhadap geng kongsi gelap yang membvnuh kakaknya itu hingga dia nekad menjadi seorang gangster sekembalinya dia ke Terengganu dari Jepun. Sejak itu warga tempatan mula menggelar dia sebagai “Harimau Malaya” (bukan Harimau Malaya si Tomoyuki Yamashita tu ya.)

Dikatakan nama geng Yakuza yang dia sertai juga adakalanya dikenali dengan nama yang sama digunakan kedai milik keluarganya di Kuala Terengganu iaitu Yamada & Co.

Terdapat fakta lagenda yang mengatakan bahawa salah satu kumpulan Yakuza bernama geng Yamada yang pernah buat kemunculan dalam filem Hong Kong, Young & Dangerous, adalah diilhamkan daripada nama kumpulan Yamada Clan yang memiliki kedai di Terengganu ini. Namun, kumpulan yang dianggotai oleh Yutaka lebih dikenali sebagai kumpulan Harimao.

Yutaka dengan kumpulan Harimao/Yamada yang rata-ratanya dianggotai oleh rakan-rakan berbangsa Melayu dan Siam amat aktif menyer4ng beberapa geng dan usahawan Cina. Adakalanya pegawai Inggeris turut jadi sasaran kerana pembvnuh kakaknya hanya ditangkap, dibicarakan dan dibebaskan oleh pesuruhjaya British.

Beliau aktif melakukan aktiviti gangsterisme di sekitar Terengganu dan Kelantan. Dia mencari sokongan dan sekutu dengan cara mengagihkan harta r0mpakannya kepada penduduk tempatan, walaubagaimanapun, bukti tentang kisah aktiviti rompakan beliau tidak pernah ditemui dalam bentuk catatan dokumen. Dia kemudian ditangkap di Hatyai, Thailand, dan dipenjarakan selama dua bulan.

EJEN PERISIK JEPUN

Sebelum tercetusnya Per4ng Dunia Kedua, dia pernah bertugas sebagai ejen pengintip untuk Tenter4 Imperial Jepun, di antara tugasannya adalah mensabotaj usaha per4ng pihak Inggeris. Yutaka berkhidmat untuk sebuah agensi perisikan Jepun yang berpusat di Thailand dikenali sebagai Fujiwara Kikan atau F-Kikan, agensi yang pernah melakukan cubaan menggerakkan gerakan Melayu Muda yang anti-British.

Tani Yutaka telah meninggal dunia pada 17 Mac 1942 di Singapura, di mana dia dikebumikan di Japanese Cemetrial Park. Namun, kisah kem4tiannya yang sebenar ada beberapa versi berbeza.

Beberapa sumber mendakwa bahawa dia terbvnuh semasa misi mensabotaj sebuah empangan di Johor, sementara yang lain mendakwa bahawa dia berjaya dalam sabotaj, lalu sama ada meninggal dunia kerana keced3raan ataupun akibat wabak malaria kerana terlalu lama terdedah dengan iklim hutan tropika.

Dia juga merupakan salah seorang petugas tenter4 yang namanya diabadikan di Kuil Yasukuni yang merupakan sebuah kuil ajaran Shinto di Chiyoda, Jepun, walaupun dia sebenarnya telah beragama Islam.

Kisah hidup Tani Yutaka telah diadaptasi ke dalam karya novel dan filem “Marai no Tora” (1943) dan “Malaya Harimao” pada tahun 1989.

RUJUKAN:

Ken Kotani, Japanese Intelligence in World W4r II, Osprey Publishing, 2009.

Petikan filem Marai no Tora : https://youtu.be/LOTUFFQZ7OU

Kalau anda berminat dengan setiap tulisan saudara Amir Asyraf Alwi, kami nak cadangkan pembelian buku Uthmaniyyah Di Hujung Jari tulisan beliau. Buku ini boleh dibeli dengan buku Soviet Di Hujung Jari. Beli kombo dapat pos percuma! Boleh ke webstore kami untuk pembelian. Sini (<– klik). Atau klik gambar terus!


Misteri Kehilangan Puteri Latifah Dari Dubai

Timur Tengah mempunyai sebuah negara yang unik. Dalam negara ini, ada pecahan kuasa yang memisahkan Presiden dan Perdana Menteri… hampir sama seperti negara-negara lain seperti Israel, Rusia dan Singapura.

Tetapi negara ini tidak mengamalkan sistem republik. Memperkenalkan Emiriyah Arab Bersatu (UAE), sebuah negara yang mempunyai Presiden dan Perdana Menteri tetapi berfungsi dengan piagam monarki.

Terdapat tujuh emiriyah dalam UAE, setiap satunya dipimpin dinasti tersendiri.

Jawatan Presiden UAE dipegang Khalifa bin Zayed al-Nahyan yang berkuasa di Abu Dhabi.

Jawatan Perdana Menteri UAE pula dipegang Mohammed bin Rashid al-Maktoum yang berkuasa di Dubai.

Mohammed mempunyai tujuh isteri (sekarang hanya satu). Dengan jumlah ramai sebegini (tidak melebihi empat pada satu masa), baginda mesti mempunyai ramai anak.

Salah seorang ialah Latifah bin Mohammed al-Maktoum, yang dilahirkan pada 5 Disember 1985.

Pada 24 Februari 2018, Latifah menaiki sebuah kereta untuk meninggalkan Dubai bersama seorang kawan daripada Finland bernama Tiina Jauhiainen.

Di Oman, mereka menaiki jet ski untuk berjumpa dengan Hervé Jaubert di atas kapal layar Nostromo. Jaubert merupakan bekas pegawai perisikan bagi pihak Perancis.

13 hari kemudian, Nostromo hilang semasa berlayar tidak jauh daripada India. Tetapi Latifah telah membuat satu video 39 minit yang dirakam di apartmen Jauhiainen.

Kesempatan panjang ini digunakan Latifah secukup-cukupnya… dan pendedahan dibuat baginda sememangnya luar biasa.

Rumusan: Latifah mendakwa yang bapanya pernah membµnµh orang misalnya (Pérez-Peña, 2018).

Pihak berkuasa di Finland juga mengesahkan tentang kehilangan Jauhiainen (Teivainen, 2018). Jadi situasi ini mencetuskan isu diplomasi yang rumit antara UAE dan Finland.

Dan pada 20 Mac 2018 pula, Nostromo muncul di pelabuhan Fujairah, UAE. Nampaknya Mohammed al-Maktoum telah mengembalikan anak perempuannya daripada laut nun jauh di India.

Nostromo dibenarkan berlepas semula tetapi tanpa Latifah. Dua hari kemudian, Jauhiainen juga muncul semula. Jadi pihak Finland membatalkan pencarian besar-besaran yang dilancarkan. Pada malam yang sama juga, Jauhiainen pulang ke Finland.

Pengakuan Tiina Jauhiainen

Latifah mempunyai perancangan teliti. Baginda mahu keluar daripada UAE untuk hidup dengan aman.

Sepatutnya mereka berlepas ke Amerika Syarikat, melalui India. Tetapi semasa berada di persisiran Goa, Nostromo diser.ang pihak ten.tera India yang bersen.jata lengkap (Helsinki Times, 2018).

Hervé Jaubert pula memberitahu bahawa Nostromo  dikep.ung lima kapal per.ang India. Jaubert kemudian dipµkµl teruk. Itulah kali terakhir Jauhiainen melihat Latifah, yang diheret sambil menjerit, “aku takkan balik ke UAE. Bµnµh sajalah aku!”

Data daripada radar Nostromo mendapati pengakuan Latifah adalah benar. Tiga kapal laut didapati mengekori Nostromo pada 4 Mac 2018. Dua daripada tiga kapal ini ialah ICGS Shoor dan ICGS Samarth.

Reaksi Media

India dan UAE mula berdepan dengan pihak Human Rights Watch yang bertanya tentang Puteri Latifah. Sebuah akhbar Arab iaitu Ad-Diyaar juga menimbulkan persoalan sama.

Di Amerika Syarikat, sebuah pertandingan perlumbaan kuda iaitu Kentucky Derby mengumpulkan orang ramai. Ketika ini sebuah pesawat menerbangkan sebuah layangan: “DUBA, MANA PUTERI LATIFA? FREELATIFA.COM”

Video Latifah dan pengakuan Tiina Jauhiainen nampaknya mencetuskan perbalahan antarabangsa. Dan pihak UAE membalas isu melalui media arus perdana dikawal kerajaan. Kebetulan pula Mohammed al-Maktoum mempunyai tiga orang anak perempuan bernama Latifah. Jadi media-media ini menayangkan aktiviti sosial mereka secara meluas (The Associated Press, 2018).

Video Terbaru

Untuk menyejukkan keadaan, isteri kedua Mohammed al-Maktoum (Puteri Haya binti Hussein) mengadakan pertemuan antara Latifah al-Maktoum bersama Mary Robinson daripada pihak Pertubuhan Bangsa-Bangsa Bersatu.

Dalam kesempatan ini, Haya (yang setahun kemudian dicer.aikan) mendakwa bahawa Latifah ialah seorang wanita bermasalah. Dan Latifah kononnya menyesal kerana membuat video 39 minit demikian hari (Carroll, 2018).

Tetapi pada 17 Februari 2021, satu lagi video Latifah diudarakan. Kali ini Latifah bercerita bahawa baginda dikµrµng dalam sebuah rumah bagaikan penja.ra (Dean, 2021). Semua tingkap telah dikunci. Dan kerajaan Dubai sekali lagi senyap.

RUJUKAN:

The Associated Press. (2018, April 16). Ex-spy: daughter of Dubai ruler missing since escape attempt.

Carroll, R. (2018, Disember 28). Mary Robinson rejects ‘pawn’ accusation over visit to UAE princess. The Guardian.

Dean, S. (2021, Februari 17). Dubai princess claims she is being held ‘(ditapiskan)’ in secret video recordings. CNN.

Helsinki Times. (2018, Mac 31). “Sheikh Mohammed can get you anywhere in the world”, freed Tiina Jauhiainen.

Pérez-Peña, R. (2018, Disember 28). Human Rights Advocate Under Fire in Case of Arab Princess Who Claimed Abduction. The New York Times.

Teivanen, A. (2018, Mac 21). KRP confirms investigation into Finnish woman’s possible disappearance in Dubai. Helsinki Times.


Siapa Yang Bunuh Jalil Ibrahim?

Dari dahulu sehingga kini, manusia tidak pernah lari daripada masalah korupsi. Sikap tamak haloba menguasai jiwa manusia untuk terus mengaut keuntungan demi keuntungan walaupun dengan cara kotor dan jijik seperti menyeleweng dan merasuah. Ketamakan manusia ini kemudian menjurus kepada perkara yang lebih buruk seperti perkara yang boleh membawa kepada kematian mana-mana individu yang cuba untuk menentang aktiviti haram tersebut.

Seorang rakyat di negara kita pernah dibunuh dalam usaha beliau untuk membongkarkan sebuah penyelewengan wang yang melibatkan satu jumlah yang amat besar dengan jumlah sekitar RM2.5 Bilion. Ini merupakan sebuah insiden yang melibatkan seorang Juruaudit Bank Bumiputra Malaysia Berhad (BBMB), Allahyarham Jalil Ibrahim yang pada ketika itu berjaya menjejak sebuah penyelewengan wang di Hong Kong.

Latar Belakang Jalil Ibrahim

Allahyarham Jalil Ibrahim atau nama sebenarnya Abdul Jalil bin Ibrahim dilahirkan dan dibesarkan di Melaka. Allahyarham juga merupakan seorang bekas pelajar di Maktab Tentera Diraja di ibu negara. Minat Allahyarham yang mendalam terhadap nombor membuatkannya meminati subjek Matematik dan Prinsip Perakaunan secara mendalam ketika masih di bangku persekolahan. Allahyarham Jalil yang merupakan seorang pelajar yang cemerlang kemudian menyambung pelajarannya ke Universiti Christchurch di New Zealand dalam bidang Perakaunan pada peringkat Ijazah Sarjanan Muda.

Seusainya kembali dari perantauan, Allahyarham Jalil Ibrahim ditawarkan tempat sebagai salah seorang tenaga pengajar di Sekolah Datuk Abdul Razak di Seremban. Di sekolah itulah tempat Allahyarham bertemu dengan isteri tercintanya. Allahyarham telah berjaya diterima untuk bekerja bersama dengan Bank Bumiputra Malaysia Berhad sebagai salah seorang pegawai di Jabatan Perauditan Dalaman BBMB.

Allahyarham Jalil amat terkenal dengan sikapnya yang jujur, amanah dan rajin. Setelah beberapa tahun bekerja, beliau menyambung lagi pelajarannya di Switzerland dalam bidang Pengurusan Perniagaan pada peringkat Sarjana pula. Allahyarham dinaikkan pangkat atas kepakarannya melaksanakan kerja-kerja audit disertakan dengan sikapnya yang bekerja keras.

Jalil Ibrahim Menyiasat Penyelewengan

Pada sekitar tahun 1983, terdapat sebuah penyelewengan wang dalam jumlah yang amat besar dalam sebuah anak syarikat kepada Bank Bumiputra Malaysia Berhad (BBMB), Bumiputra Malaysia Finance (BMF) dikesan. BMF dikatakan telah memberikan atau meluluskan sebuah pinjaman kepada sebuah syarikat di Hong Kong iaitu Carrian Group.

Hal yang menimbulkan lagi kemusykilan kepada pemberian pinjaman tersebut ialah jumlah pinjamannya yang melibatkan jumlah RM2.5 Bilion iaitu sebuah jumlah yang amat besar dan mustahil untuk diluluskan dengan sebegitu mudah. Siasatan awal juga mendapati bahawa syarikat Carrian Group tersebut telah memberikan ‘suapan’ kepada Pegawai-Pegawai Kanan BMF agar meluluskan pinjaman kepada Carrian Group.

Bank Bumiputra Malaysia Berhad (BBMB) kemudian telah menghantar Allahyarham Jalil Ibrahim ke Hong Kong bagi mendapatkan kepastian yang lebih jelas berkenaan kes tersebut. Walaupun kegiatan Carrian Group sudah hampir terbongkar, mereka masih terus menerus mencuba untuk ‘menyuap’ Bumiputra Finance Malaysia dalam usaha jahat mereka bagi mendapatkan lebih banyak pinjaman daripada BMF oleh kerana syarikat mereka yang hampir muflis dan memerlukan wang bagi mengelakkan diri mereka daripada muflis. Hal ini ditentang keras oleh Allahyarham Jalil Ibrahim yang pada ketika itu sudah pun berada di Hong Kong untuk menyiasat kes tersebut.

Allahyarham tidak lama kemudian ditemui oleh seorang pekerja ladang dalam keadaan sudah tidak bernyawa lagi di sebuah ladang pisang di Hong Kong. Mayat Allahyarham yang tidak mempunyai sebarang dokumen pengenalan diri bersamanya hanya berjaya dikenalpasti oleh pihak polis setelah mereka menjumpai sekeping syiling 10 sen Malaysia di dalam koceknya. Tambahan pula, pihak polis telah menerima satu laporan daripada pihak BBMB berkenaan kehilangan seorang pekerja mereka. Laporan itu juga telah membantu pihak polis dalam usaha mengenalpasti identiti mayat yang dijumpai di ladang pisang tersebut.

Siasatan polis terhadap kematian Allahyarham Jalil Ibrahim telah dilaksanakan sejurus selepas m4y4tnya ditemui dan dikenalpasti identitinya. Hasil bedah siasat mendapati bahawa Allahyarham telah dibunuh dengan cara dij3rut pada leher dengan menggunakan tali jubah mandi yang berada pada lehernya ketika mayatnya dijumpai di lokasi kejadian. Polis juga telah mengesahkan bahawa terdapat dua orang pegawai dari Carrian Group yang telah hadir ke pejabat Allahyarham tidak lama sebelum kejadian tersebut berlaku untuk menggesa Allahyarham yang pada ketika itu dilantik sebagai Timbalan Pengurus Besar BMF untuk membantu mereka dalam meluluskan permohonan pinjaman mereka.

Walaupun begitu, Allahyarham Jalil Ibrahim enggan membantu dan terus menerus menekan pegawai-pegawai kanan BMF di Hong Kong untuk menolak permohonan tersebut dan pihak polis pada ketika itu mengesyaki bahawa hal tersebut merupakan motif di sebalik kes pemb*n*h4n Allahyarham Jalil Ibrahim. Di samping itu, dikatakan juga bahawa motif pembunuhan Allahyarham juga disebabkan oleh cubaan untuk menghalang Allahyarham daripada membongkarkan penyelewengan yang telah berlaku di antara Bumiputra Malaysia Finance dan Carrian Group.

Amat beruntung sekali kerana sebelum Allahyarham Jalil Ibrahim dibunuh, kertas audit yang telah disiapkannya sepanjang berada di Hong Kong sempat dihantar ke ibu pejabat Bank Bumiputra Malaysia Berhad di Kuala Lumpur. Kertas audit tersebut telah membuktikan bahawa Carrian Group bukan sahaja gagal membayar semula pinjaman, malahan juga pinjaman tersebut diluluskan dengan tidak mengikut prosedur yang sepatutnya dipatuhi oleh Bumiputra Malaysia Finance. Hasil siasatan Allahyarham juga mendapati bahawa penyelewengan tersebut didalangi oleh pegawai tertinggi BMF sendiri, Lorrain Esme Osman yang kemudian menjurus kepadanya dipecat bersama-sama 4 orang ahli lembaga pengarah BMF lain yang juga didapati terlibat dalam penyelewengan tersebut.

Pihak Polis Hong Kong berjaya menahan individu yang disyaki bertanggungjawab dalam pembunuhan Allahyarham Jalil Ibrahim. Individu yang bernama Mak Foon Than pada awal siasatan terhadapnya tidak mengakui bertanggungjawab dalam pembunuhan tersebut dan berkata hanya bekerja untuk membawa wang sogokan yang diberi kepada orang kenamaan di Malaysia.

Namun begitu, Mak telah dijatuhkan hukuman m4ti yang kemudian ditukar kepada hukuman penjara seumur hidup oleh Mahkamah Hong Kong pada tahun 1984 selepas didapati bersalah membunuh Allahyarham Jalil Ibrahim. Namun begitu, motif pembunuh4n Allahyarham Jalil Ibrahim terus menjadi tanda tanya setelah rakaman kenyataan Mak Foon Than tidak sampai ke Mahkamah. Bukan itu sahaja, kenyataan bertulis dari Mak yang diserahkan kepada pihak berkuasa juga ‘hilang’ dan tidak diketahui ke mana perginya sehingga ke hari ini.

Semenjak daripada berlakunya penyelewengan tersebut, Bank Bumiputra Malaysia Berhad (BBMB) telah menerima tamparan hebat apabila mereka terpaksa menanggung kerugian berbilion ringgit hasil daripada pemberian pinjaman tersebut. Selain itu, integriti BBMB sebagai sebuah syarikat perbankan juga tercalar apabila anak syarikatnya iaitu Bumiputra Malaysia Finance (BMF) telah terlibat dengan sebuah skandal pecah amanah dan penyelewengan wang yang telah menjurus kepada pembunuhan seorang pegawai kanan BBMB sendiri iaitu Allahyarham Jalil Ibrahim.

Penghargaan Terhadap Jalil Ibrahim

2 tahun selepas pemergian Allahyarham Abdul Jalil bin Ibrahim, pingat Seri Pahlawan Gagah Perkasa (S.P.) telah dikurniakan kepadanya di atas sumbangannya dalam menyiasat skandal penyelewengan yang berlaku dalam syarikat perbankan Bumiputra Malaysia Finance sehingga menyebabkan nyawanya sendiri tergadai dalam proses penyiasatannya. Allahyarham merupakan orang awam pertama yang menerima anugerah tersebut dan kekal sebagai satu-satunya orang awam yang menerima anugerah tersebut sehingga ke hari ini.

Sifat amanah dan tahap integriti dalam diri Allahyarham Jalil Ibrahim amatlah wajar dicontohi. Allahyarham melaksanakan tugas dengan rasa penuh amanah dan tanggungjawab tanpa matanya berjaya digelapkan dengan sebarang sogokan dari mana-mana pihak. Hal ini menunjukkan bahawa Allahyarham meletakkan maruah dirinya mengatasi harta benda dan wang ringgit. Semoga roh Allahyarham Jalil Ibrahim dicucuri rahmat dan ditempat di kalangan orang yang beriman, Insyallah. Al-Fatihah.

RUJUKAN:


Kisah Raja Sejong Mencipta Tulisan Hangul

Setiap
tamadun mempunyai identiti bahasa yang tersendiri. Ini kerana ia melambangkan
kebesaran dan kebanggaan mereka sebagai sebuah tamadun yang menjadi pencorak
kemajuan manusiawi sepanjang zaman. Dalam kes abjad Hangul, ia menjadikan
Bahasa Korea sebagai antara bahasa yang paling efisien dan mendapat pujian
ramai berikutan rekaannya yang saintifik dan cemerlang. Dan semua ini tidak
berlaku jika tidak kerana jasa pemerintah agung dalam sejarah Korea, Raja Sejong
Yang Agung/Sejong the Great.

Raja Sejong yang juga merupakan pemerintah keempat Dinasti Joseon sentiasa diangkat sebagai pemerintah terhebat dalam sejarah Korea bukan saja kerana keperibadiannya yang mulia tetapi juga dikenali sebagai seorang cendekiawan yang arif dalam semua bidang sehingga mengejutkan ramai pakar pada zamannya.

Semasa era pemerintahan baginda dari 1418 hingga 1450, Raja Sejong nyata kurang senang dengan isu buta huruf yang melanda rakyatnya ketika itu. Salah satu faktor yang menyumbang kepada isu ini ialah tulisan dan perkataan Bahasa Cina yang rumit sehingga sukar difahami oleh rakyat biasa.

Bagi
golongan berpendidikan, tulisan sebegini menjadi pilihan mereka tetapi
disebabkan ia merupakan bahasa asing, ia gagal menangkap perkataan-perkataan
dan terma-terma yang berkait dengan pemikiran dan budaya masyarakat Korea.
Justeru, ini mengundang pelbagai masalah kepada rakyat dari mengadukan
permasalahan mereka kepada pegawai yang dilantik hinggalah sukar menyampaikan
ilmu pertanian yang diraih sejak bertahun-tahun lamanya kepada generasi
terkemudian.

Kesukaran ini amat difahami Raja Sejong lalu baginda mencipta sistem abjad unik yang kita kenali sebagai Hangul. Sistem ini dilihat amat sesuai dengan wawasan baginda yang mahukan sistem abjad yang bersifat Korea tetapi mudah dipelajari oleh semua orang termasuk orang biasa. Justeru, terhasillah 28 abjad Hangul yang diperkenalkan kepada orang di mana empat lagi tidak lagi digunakan hari ini.

Setiap abjad konsonan berdasarkan diagram mudah corak organ pertuturan manusia iaitu mulut, lidah dan gigi bila menghasilkan bunyi yang hampir dengan abjad berkenaan. Manakala abjad vowel pula dibentuk kombinasi titik dan garisan-garisan seperti langit/syurga (titik bulatan), bumi (garisan mendatar) dan kemanusiaan (garisan melintang). Morfem pula dibina dengan menulis abjad-abjad ini pada blok-blok silabik dengan blok-blok ini disusun secara linear.

Projek abjad Hangul ini berjaya disiapkan pada tahun 1443 dan diterbitkan pada tahun 1446 bersama sebuah manual bahasa sebanyak 33 muka surat yang bertajuk Hunmin Jeong-eum. Buku panduan ini menerangkan jenis-jenis abjad, teori-teori falsafah yang menyelubungi abjad berkenaan dan motif di sebaliknya. Menerusi buku ini, Raja Sejong mensasarkan mana-mana individu yang mempelajari Hunmin Jeoung-eum dapat menguasai Hangul dalam tempoh beberapa hari.

Dalam prakata buku tersebut, baginda bertitah, “Memandangkan ia berasal dari tempat asing, perkataan-perkataan Cina gagal menangkap maksud-maksud terma Korea yang unik. Justeru, ramailah rakyat biasa yang tidak mempunyai cara meluahkan perasaan dan pemikiran mereka. Terhasil daripada rasa simpati beta terhadap kesukaran yang dialami mereka, maka beta telah mencipta set 28 abjad. Huruf-hurufnya mudah dipelajari dan beta berharap ia dapat menambahbaik kualiti kehidupan semua orang.”

Bahasa Korea mempunyai kosa kata yang meluas dan sudah diterjemahkan sebaik-baiknya. Justeru, jika ia cuba diterjemahkan dalam bentuk bahasa asing, agak sukar untuk ia dinyatakan sepenuhnya. Berikutan ia mudah dan set abjadnya yang sedikit, ia mudah dipelajari semua orang dari kanak-kanak hinggalah pedagang dan duta-duta negara asing.

Jadi, usah merasa terkejut apabila anak-anak Korea berumur seawal dua hingga tiga tahun sudah mampu bertutur dalam bahasa berkenaan walaupun dalam bentuk yang paling asas. Dan bila mereka sudah sampai ke era persekolahan, kebanyakan mereka sudah menguasai Hangul dengan mantap.

Ini merupakan satu fenomena yang jarang disaksikan oleh dunia hari ini sekaligus mencerminkan betapa mudahnya ia boleh dipelajari dan dikuasai oleh sesiapa saja. Justeru, bagi orang asing, tiada masalah bagi mereka bertutur dalam Hangul jika mereka dapat mempelajarinya dalam tempoh satu hingga dua jam.

Selain itu, menerusi keupayaan pembelajaran yang mudah, ia juga sebenarnya merealisasikan impian Raja Sejong yang melihat rakyatnya celik huruf dan tidak dibelenggu lagi dengan masalah buta huruf. Buktinya selepas kemangkatan baginda pada 1450 akibat masalah diabetis sehingga hari ini, isu buta huruf dianggap jarang berlaku dalam masyarakat Korea hari ini.

Dan berikutan rekaannya yang bersifat saintifik, ia juga menjadi batu asas kepada proses pemodenan dan kemajuan Korea Selatan hari ini. Pada era teknologi maklumat sebegini, ramai orang tidak berhadapan sebarang masalah beralih arah kepada komputer berikutan kebanyakan program dan penerangannya ditulis dalam Hangul.

RUJUKAN:

ZKorean.com.  History of Hangul. https://zkorean.com/hangul/history_of_hangul


Sejarah Histeria Beramai-Ramai Dalam Dunia

Tidak sah pada satu ketika dalam kehidupan kita, ada saja berita histeria beramai-ramai. Histeria beramai-ramai secara ringkasnya ialah keadaan di mana ramai individu mengalami simptom fizikal atau psikologi dan tersebar secara meluas dalam kalangan komuniti – kadang-kadang sehingga peringkat wilayah dan negara.

Semasa histeria berlaku, pesakit akan mengalami simptom seperti ketawa yang tidak boleh dikawal, pening, pengsan, lemah otot atau apa saja simptom yang tidak dicetuskan oleh sebab fizikal. Menariknya, kes histeria sebenarnya sudah direkodkan dalam lipatan sejarah. Sesetengah kes histeria yang direkodkan terutama pada Zaman Pertengahan masih tidak mempunyai penjelasan sehingga hari ini.

Satu contoh histeria yang gagal dikenali ialah wabak menari atau Tarian St John/St Vitus. Histeria ini mencengkam tanah besar Eropah dari abad ke-13 hingga abad ke-17 dengan lokasi histeria yang terkenal ialah Aachen, Jerman pada 24 Jun 1374.

Apabila wabak menari ini berlaku, pelakunya akan menari tanpa henti di jalanan selama berjam-jam. Ada juga kes di mana pelaku-pelaku menari tanpa henti selama berhari-hari atau berminggu-minggu sebelum mati akibat keletihan, sakit jantung atau strok.

Ramai orang pada ketika itu percaya histeria itu dicetuskan oleh sumpahan santo terhadap penduduk Eropah ketika itu. Lantas, ini menjelaskan mengapa histeria itu dikenali juga sebagai Tarian St John/St Vitus. Bagi mengubati mereka, penduduk mengunjungi mana-mana gereja yang didedikasikan kepada santo-santo ini dan berdoa agar pelakunya diberi kesembuhan. Selepas mereka berbuat demikian, barulah wabak tarian itu berakhir.

Tetapi ini tidak sepelik fenomena biarawati menggigit sesama mereka. Histeria ini dilaporkan berlaku di Jerman sekitar abad ke-15 sebelum dikatakan tersebar sejauh Belanda dan Rome. Ia dikatakan bermula di sebuah biara di mana seorang biarawati menggigit biarawati lain.

Pada awalnya, pihak gereja menyangka histeria ini tercetus akibat rasukan syaitan. Jadi, normal bagi mereka mengadakan upacara mengusir entiti itu dengan harapan dapat menghentikan histeria tersebut. Tetapi usaha tersebut tidak berhasil.

Buntu, pihak gereja mengancam akan merotan atau merendam mana-mana biarawati dalam air sekiranya hal ini berterusan. Selepas beberapa orang biarawati dikenakan hukuman sebegitu selepas dikesan menggigit biarawati lain, barulah histeria itu terhenti.

Perkara serupa berlaku pada abad ke-19 menerusi satu cerita yang disebut dalam buku Epidemics of the Middle Ages oleh J.F.C Hecker. Ceritanya, seorang biarawati di sebuah biara di Perancis mula mengiau seperti kucing sebelum diikuti oleh biarawati-biarawati lain. Ia tersebar luas ke seluruh biara sehingga mencetuskan kebimbangan pihak gereja.

Bimbang hal ini akan berlanjutan, pihak tentera dipanggil untuk mengawal keadaan. Beberapa orang biarawati dipukul dan disebat oleh pihak tentera hanya kerana mengiau. Bagi mengelak hukuman itu berlanjutan, mereka berjanji ia tidak akan berulang.

Pada ketika itu, orang Perancis percaya kebanyakan kes rasukan ini berpunca daripada syaitan. Dan kucing pada ketika itu dianggap proksi untuk syaitan.

Ada juga kes histeria yang menjadi pencetus perbicaraan kes pengamal sihir paling kontroversi seperti kes perbicaraan bomoh Salem. Pada 1692, di Salem, Massachusetts dan sekitarnya, puluhan wanita muda mengalami histeria di mana mereka menjerit-jerit dengan badan liang-liuk (contortion).

Akibatnya, ini mendorong penghuni koloni melaksanakan gerakan memburu dan mendakwa pengamal sihir. Gerakan ini menjadi asas kepada perbicaraan bomoh Salem dengan 25 orang penduduk dihukum mati atas kesalahan mengamalkan sihir.

Pada abad ke-20, epidemik ketawa Tanganyika tercetus di sebuah sekolah berasrama mubaligh di Kashasha, Tanzania pada Januari 1962. Pada mulanya, ia hanya membabitkan tiga orang pelajar perempuan. Bagaimanapun, ia tersebar ke seluruh sekolah – kadang-kadang berlanjutan selama berjam-jam, hari atau minggu.

Akibatnya, kerajaan Tanzania mengarahkan sekolah itu ditutup pada 18 Mac 1962. Tetapi ia tidak berakhir di situ. Epidemik ketawa Tanganyika tersebar ke sekolah-sekolah dan kampung-kampung lain sehingga mengakibatkan 14 buah sekolah ditutup. Pada akhirnya, histeria itu berakhir 18 bulan selepas ia bermula.

Jadi, mengapa histeria beramai-ramai ini berlaku? Ia disumbang oleh pelbagai faktor seperti kebimbangan sosial, tekanan budaya, khabar angin, kepercayaan agama atau tekanan stres yang melampau.

RUJUKAN

Gillan, J. (2022, 12 Mac). Bizarre and Horrifying Cases of Mass Hysteria Through History. Ancient-Origins.

Sumber gambar: Photographee.eu/Adobe Stock


Imam Ibnu Barrajan: Al-Ghazali Di Bumi Sepanyol

Nama beliau ialah, Abū al-Ḥakam ʿAbd al-Salām b. ʿAbd al Raḥmān b. Abī al-Rijāl Muḥammad b. ʿAbd al-Raḥmān al-Lakhmī al-Ifrīqī al-Ishbīlī

عبد السلام بن عبد الرحمن بن محمد بن برجان اللخمي

Beliau merupakan seorang ulama yang lahir dan tinggal di Sevilla, dan meninggal dunia di Marrakesh pada 536H/ 1141M.

Beliau merupakan ulama hadith, tafsir dan ahli sufi. Kefaqihan dan ketinggian ilmunya menyebabkan beliau diberi julukan sebagai Imam al-Ghazali Andalus. Beliau juga merupakan ulama’ mausuie (ulama’ yang menjadi rujukan orang lain). Beliau ialah seorang yang fitan (فطن), iaitu bijaksana, sesuai dengan nama gelarannya Abul Hakam (orang yang bijaksana).

Antara kitab karangannya ialah:

1. Idah al-hikma bi Ahkam al-‘Ibra (kitab ini sangat susah didapati masa kini)2. Tanbih al-Afham Ila Tadabbur al-Kitab al-Hakim wa Ta’arruf al-Ayat wal-Naba al-‘Athim (kitab paling popular beliau)

Peristiwa yang menarik berkenaan Ibn Barrajan ialah, ketika 16 tahun sebelum kewafatan beliau, ketika itu Sepanyol semakin melarat dengan kristianisasi, namun beliau giat menjalankan pengajiannya dan mengajar anak anak muridnya. Beliau juga sempat menulis didalam kitab tafsirnya, Tanbihul Ifham, tarikh pembukaan Baitulmaqdis, selepas beliau melakukan istiqra’ استقراء iaitu kajian atau tadabbur yang mendalam. Tarikh tersebut ialah pada 27 Rajab 583H,dan ketika itu akan berlaku Futuhat Islamiyah di Baitulmaqdis.

Perlu diingatkan bahawa, pada tahun 1120-an, ketika itu merupakan era pasca Perang Salib I, iaitu selepas tentera Salib berjaya menjarah kota Baitulmaqdis pada 1099M, dan menjadikan ia sebagai ibu kota mereka. Ulama ulama dan pemimpin di sekitar Baitulmaqdis seperti di Syria, giat melakukan kempen meningkatkan hammasah (semangat) untuk menawan semula kota Baitulmaqdis, namun kemenangan itu masih dilihat masih jauh dan tentera Salib ketika itu semakin melebarkan sayap kekuatan mereka di kota sekitar mereka.Pada 20/30 tahun berikutnya, Imam Muhyidin ibn Zaki (Qadhi Dimasyq ketika itu), ketika berlaku pembukaan Aleppo pada tahun 579H oleh Salahudin al-Ayubi, beliau bersyair dan mengulangi pernyataan Imam ibn Barrajan, bahawa akan berlaku pembukaan Kota Baitulmaqdis pada 4 tahun akan datang. Syair beliau menyebabkan para ulama dan orang awam merasa hairan kerana tarikh yang dikemukakan tersebut tepat, seolah olah ia memang akan terjadi.4 tahun kemudian pada bulan 27 Rajab 583H, perkara tersebut benar benar berlaku, dan pembukaan Baitulmaqdis berlaku oleh tangan yang sama membuka Aleppo, iaitu Salahuddin al-Ayyubi. Pembukaan ini bukan sahaja membuka lembaran kemenangan Islam, malah membuktikan bahawa pandangan dan firasat Ibn Barrajan itu sangat tepat dan luar biasa. Ternyata, apa yang dikurniakan kepada Nabi (mukjizat) juga boleh dikurniakan kepada Wali (Karamah).

Benarlah sebagaimana kata kata Abu Darda’ ;

قال أبو الدَّرداء: (اتَّقوا فِرَاسَة العلماء؛ فإنَّهم ينظرون بنور الله، إنَّه شيء يقذفه الله في قلوبهم، وعلى ألسنتهم)

“Takutlah dengan firasat orang orang mukmin, kerana mereka melihat melalui cahaya Allah, sesungguhnya cahaya itu dicampak oleh Allah kedalam hatinya dan keatas lisannya”

Walaubagaimanapun, firasat dan hikmah ini tidak dikurniakan kepada orang awam seperti kita, namun ia dikurniakan oleh orang yang diangkat darjat mereka kerana sentiasa bermuraqabah dengan Allah, seperti para Nabi, para sahabat dan awliya’ullah yang lain lain.

So, kalau tiba tiba datang pakcik yang selalu lepak mengeteh di kedai kopi, mendakwa bahawa mereka Imam Mahdi, fikirlah dua tiga kali.

Berkenaan firasat dan karamah ini ada banyak contoh yang boleh dinukilkan, antaranya ialah, peristiwa Saidina Umar pernah menegur wanita yang mempunyai ‘kesan penzinaan’ dengan hanya melihat matanya sahaja. Beliau juga pernah mengarahkan panglima tenteranya di medan perang, iaitu Sariyyah untuk menukar destinasi mereka, sedangkan ketika itu beliau sedang berkhutbah di tempat lain. Para sahabat dan salafussalih yang lain juga dikurniakan karamah dan firasat yang serupa. Ada banyak lagi contoh lain, namun tak muat untuk ditulis disini.

Wallahu’a’lam

Artikel dikirimkan oleh Al Amin Fauzi untuk The Patriots.


Iron Maiden: Hukuman Paling Zalim Di Dunia Ini Tidak Wujud?

Sejarah silam memang penuh dengan liku-liku peristiwa serba zαlim lagi menzαlimkan. Mana tidaknya kalau ada raja yang akal dan jiwa hanya untuk memastikan mµsµh takut.

Kadang bukan mµsµh saja yang takut – rakyat pun boleh takut sekali… menggigil jika dianggap mµsµh oleh raja sendiri.

Jadi raja akan mengupah golongan cerdik pandai untuk cipta sesuatu untuk mengukuhkan naratif ini. Asalkan mµsµh takut (dan rakyat menggigil).

Maka terciptalah satu demi satu alat untuk menghµkµm sambil meηγiksα. Antara 207 S.M. hingga 192 S.M., kerajaan Sparta dipimpin seorang raja bernama Nabis.

Baginda merupakan seorang yang berkµkµ besi dan suka mengambil harta orang lain. Untuk memastikan semua takut, baginda menciptakan sebuah alat peηγiksα seperti sebuah keranda berduri.

Alat ini dipanggil Iron Maiden, cukup untuk mengurung sesiapa sahaja. Tetapi entah kenapa, alat ini jarang sesekali muncul dalam lembaran sejarah. Sama ada orang dulu kala tidak tahu – atau terlalu banyak alat peηγiksα sedia ada.

Selepas zaman Nabis, alat Iron Maiden ini bagaikan lenyap sampai pentadbiran Muhammad ibn al-Zayyat yang memimpin dibawah Tiga Khalifah Abbasiyah.

Katanya beliau menciptakan tannur, iaitu sebuah peti kayu seperti ketuhar yang berduri di bahagian dalam.

Dan di dalam tannur juga, al-Zayyat menemui αjαl. Beliau dikµrµng selama beberapa hari, terpaksa tidur dalam keadaan sedemikian rupa tanpa makanan apatah lagi minuman (Kennedy, 2006).

Pentadbirann al-Zayyat dikatakan terlalu banyak kezαlimαn kerana beliau asyik menyµmbαt orang di dalam tannur.

Memperkenalkan Iron Maiden… Yang Tidak Wujud

Muhammad ibn al-Zayyat diberikan kifarah di buminya sendiri. Beliau memerintah pada abad kesembilan. Walaupun lama, ini bukan zaman Iron Maiden sebenar.

Kerana Nabis dan al-Zayyat hanya mencipta sesuatu yang lebih kurang macam Iron Maiden. Menurut seorang profesor bernama Wolfgang Schilds daripada Universiti Bielefeld, Iron Maiden sebenarnya adalah alat yang diilhamkan daripada artifak-artifak muzium.

Ia hanya wujud pada abad ke-19, seribu tahun selepas zaman al-Zayyat.

Namun sejarawan masih belum faham tentang penggunaan Iron Maiden. Seorang lelaki bernama Matthew Peacock menciptakan Iron Maiden sekitar 1800-an seperti diterangkan Profesor Schilds.

Peacock mengambil ilham daripada artifak lama. Tujuan beliau adalah untuk membuktikan bahawa manusia semakin maju meninggalkan kekεjαmαη Zaman Pertengahan.

Tetapi entah bagaimana, hikayat dan lagenda silam banyak menceritakan tentang nasib ibu tiri yang dikµrµng dalam sebuah bekas berdµri.

Dan bekas ini dicampak daripada kawasan bukit, berguling-guling sekali gus membµnµh mαηgsα yang tεrpεrαηgkαp di dalam.

Kalau ikut pendapat Johann Siebenkees, seorang pengurup wang pernah dibuang dalam Iron Maiden sekitar 1500-an.

Cerita Siebenkees walaupun serba dongeng mendedahkan bahawa orang ramai memang sudah tahu tentang Iron Maiden.

Tetapi yang menghairankan, Peacock dan Siebenkees menceritakan tentang Iron Maiden bagaikan kompas moral sahaja. Bukannya untuk menzαlimi sesiapa pun (Inglis-Arkell, 2015).

Sejarawan masih bergelut untuk faham kenapa Iron Maiden tidak langsung digunakan peradaban silam. Sedangkan mereka rata-ratanya menggunakan alat peηyικsα yang jauh lebih meηzαlimi seperti lembu gangsa misalnya.

Barangkali orang zaman dulu terlalu takut pada Iron Maiden sampai tidak berani menormalisasikan penggunaannya. Tengok saja norma zaman dulu. Cukup kalau seorang raja gunakannya. Raja-raja lain pun serba kalut ingin guna seolah-olah enggan kalah pada tangan raja lain.

RUJUKAN:

Inglis-Arkell, E. (2015, Januari 16). The Iron Maiden was history’s most (ditapiskan) imaginary (Ditapiskan) device. Gizmodo.

Kennedy, H. (2006). When Baghdad Ruled The Muslim World: The Rise and Fall of Islam’s Greatest Dynasty. De Capo Press. Halaman 235-236.


Pertempuran Manzikert: Sultan Yang Membalut Dirinya Dengan Kain Kafan

• Sultan Alp Arslan yang merupakan sultan yang ke-2 dari kesultanan Seljuk Utama telah menunjukkan kekuatan yang luar biasa dalam Pertempuran Manzikert.

• Sultan Alp Arslan dibantu oleh perdana menteri hebat dalam sejarah Dinasti Seljuk, iaitu Nizam al-Mulk yang akhirnya terbunuh di tangan pasukan Hashasin.

• Setelah berperang dan memenangi dalam pertempuran di Iconium maka tentera Turki Seljuk yang terselamat seramai 15 ribu orang di bawah pimpinan Sultan Alp Arslan menuju ke kota Thabaristan.

• Berita tentang kekuatan Sultan Alp Arslan yang melemah dengan jumlah tentera yang sedikit membuatkan pemimpin empayar Byzantium, Maharaja Romanus IV mengumpulkan tenteranya untuk menyerang & mengambil kembali wilayah mereka yang ditawan oleh Turki Seljuk.

• Pertengahan tahun 1071M, Maharaja Romanus IV memimpin tentera 40,000 tentera yang terdiri dari pasukan:

a) 35 ribu orang tentera dari Kurkh, Frank & Saxon.

b) 15 ribu tentera dari wilayah Timur yang masih di bawah jajahan empayar Byzantium.

• Pada bulan Jun 1071M, pasukan Maharaja Romanus IV tiba di Sebasteia (terletak berhampiran Theodopolis) & mendirikan perkhemahan di sini.

• Di sini Maharaja Romanus IV mengambil kata putus untuk maju & menawan Kapadokia, separuh wilayah Khurasan & sebahagian wilayah Iraq sehingga ke Syam.

• Penyerangan ini menyebabkan terbatalnya perjanjian gencatan senjata ke-2 antara Seljuk-Byzantium 1071M.

• Setelah itu, pasukan Byzantium menuju ke Tasik Van bertujuan merebut kembali kota Manzikert & kota kubu Khilat milik Sultan Alp Arslan.

• Di sini pasukan Byzantium berpecah kepada dua pasukan iaitu :

a) Pasukan pertama pimpinan Maharaja Romanus IV meneruskan perjalanan & menyerang kubu-kubu milik Sultan Alp Arslan.

b) Pasukan kedua pimpinan Joseph ( Yusuf ) Tarchaneiotes menuju ke kota benteng Khilat bersama para pengawal Varangians yang mengiringi pasukan tentera Pechenegs & Frank.

• Hasrat Maharaja Romanus untuk menawan kota kubu Khilat & menguasai kota Manzikert adalah bertujuan untuk mendirikan markas di sini & melancarkan serangan ke atas Sultan Alp Arslan yang sibuk berperang melawan Dinasti Fatimiyyah di Persia.

• Tetapi sangkaan Maharaja Romanus bahawa Sultan Alp Arslan yang sedang berperang di Persia adalah terpeleset, kerana pada ketika itu pasukan Sultan Alp Arslan sedang berada di Syria.

• Berita tentang penaklukan & penjarahan yang dilakukan oleh pasukan Byzantine ke atas wilayah Turki Seljuk, membuatkan Sultan Alp Arslan murka, maka baginda berangkat dari Syria & ketika tiba di Mosul, pasukannya ditambah seramai 14,000 tentera serta mendapat pasukan bantuan dari Azerbajian.

• Pasukan Byzantium pimpinan Joseph Tarchaneiotes dikalahkan oleh pasukan Sultan Alp Arslan & mereka berundur ke Melitena.

• Pada ketika ini, Maharaja Romanus belum mengetahui kekalahan pasukan Byzantium yang ke kota Khilat, lalu Joseph tidak menyertai Maharaja Romanus dalam ekpedisi menawan Manzikert.

• Pada bulan Ogos 1071M tentera Byzantium di bawah pimpinan Maharaja Romanus menawan kota Manzikert tanpa pertempuran yang sengit & mendirikan markas tentera di sini sebelum melancarkan serangan ke atas Sultan Alp Arslan.

• Pasukan perisik Byzantium mengkhabarkan kepada Maharaja Romanus tentang keberadaan pasukan Turki Seljuk yang berkhemah berhampiran dengan kota Manzikert.

• Maharaja Romanus terkejut & ketika ini Sultan Alp Arslan menghantar utusan kepada Maharaja Romanus untuk membuat perjanjian damai iaitu:

a) Kota Edessa dikembalikan kepada Byzantium.

b) Byzantium menyerahkan kota Hierapolis kepada Turki Seljuk.

• Perjanjian gagal & pertempuran tidak dapat dielakkan.

• Pada tanggal 26/08/1071M atau 26 Zulkaedah 464H terjadi pertempuran Manzikert (Malazgirt) yang ketika itu sebahagian dari wilayah Baspranakia (Armenia) setelah solat Jumaat ketika para khatib sedang mendoakan kemenangan pasukan Sultan Alp Arslan (waktu ini dianjurkan oleh ahli fiqih, Syeikh Abu Nashr kepada Sultan Alp Arslan).

• Dalam pertempuran ini, Sultan Alp Arslan & para tenteranya membaluti kain putih sebagai kain kafan pada tubuh & perisai mereka sebagai perangsang motivasi ketika berperang & bersiap sedia untuk syahid.

• Dalam pertempuran ini, pasukan Byzantine dibahagikan kepada formasi 4 pasukan yang mana terdiri dari pasukan berkuda & pasukan pejalan kaki berperisai tebal iaitu:

1) Pasukan khusus seramai 15,000 dipimpin oleh Maharaja Romanus berada di hadapan.

2) Sayap kanan dipimpin oleh Jeneral Theothoro Attaliati yang terdiri daripada tentera Armenia, Scandinovia & Stavia.

3) Sayap kiri terdiri dari pasukan Yunani dipimpin oleh Jeneral Nikiforo Briennio.

4) Pasukan belakang (bantuan) terdiri daripada tentera Saxon & Frank pimpinan Jeneral Andronikus Doukas.

• Pasukan Turki Seljuk hanya memakai formasi serangan bulan sabit & formasi ‘Hit & Run’ sepanjang pertempuran, yang menyebabkan pertahanan kebal pasukan tentera Byzantium hancur.

• Formasi ‘Hit & Run’ adalah formasi di mana pasukan pemanah elit Turki Seljuk menyerang musuh dengan tembakan anak panah secara teratur & berundur serta maju secara rawak.

• Formasi ini menyebabkan pasukan tentera Byzantium di sayap kanan & sayap kiri musuh hancur serta pasukan pimpinan Jeneral Andronikos Doukas melarikan diri dari medan perang bersama pasukannya.

• Pertempuran ini tamat menjelang malam dengan kemenangan di pihak pasukan Sultan Alp Arslan & Maharaja Romanus IV berjaya ditawan.

• Pertempuran ini menyebabkan Maharaja Romanus menyerahkan kota Anatolia, kota Edessa, kota Hierapolis & kota Manzikert kepada Sultan Alp Arslan mengikut perjanjian damai & Maharaja Romanus dibebaskan setelah ditahan selama 8 hari dengan membayar tebusan ke atas dirinya.

• Maharaja Romanus dihantar pulang ke kota Konstantinopel diiringi oleh 100 orang tentera Mamluk di bawah arahan Sultan Alp Arslan.

(al-Bidayah wa an-Nihayah, Ibnu Katsir / Tarikh Khulafa, as-Suyuthi .


Spanish Flu Pernah Serang Tanah Melayu?

Tahu tak korang Spanish flu pernah serang Tanah Melayu pada bulan Oktober tahun 1918 sehingga sekolah dan estet ditutup serta jalan raya lengang.

Laporan pertama berkenaan jangkitan influenza sebenarnya sudah dilaporkan sekitar bulan Jun 1918.

Pegawai perubatan di Pahang laporkan pada peringkat awal berlaku beberapa kes influenza di Kuantan yang tak mengakibatkan sebarang kematian.

Sebulan kemudian, Presiden Majlis Jawatankuasa Perbandaran Singapura umumkan kadar kematian di Singapura meningkat daripada 25 orang per 1,000 populasi pada bulan Mei, naik menjadi 58.61 orang.

Kenaikan mendadak ni berpunca oleh wabak bersifat epidemik di Singapura, dipercayai akibat serangan influenza serta jangkitan denggi.

Jangkitan itu menjangkiti majoriti pekerja bidang cetakan risalah kerajaan British, menyebabkan informasi tentang epidemik yang berlaku gagal disebarkan dengan pantas.

Hanya selepas sebuah laporan perubatan oleh petugas di Borneo Utara melaporkan tentang jangkitan di kalangan kuli (pekerja asing) di atas sebuah kapal dari Singapura ke Lahad Datu, barulah dokumentasi pertama berkenaan jangkitan wabak secara rasmi dilaporkan.

Kedatangan kumpulan pekerja inilah dipercayai titik tolak punca utama wabak Spanish Flu bermula dalam skala besar-besaran di Tanah Melayu.

Sabah, negeri paling teruk dilanda wabak Spanish Flu pada mulanya, dengan anggaran 40 peratus daripada jumlah keseluruhan penduduk Sandakan, Tawau dan Kudat dijangkiti.

Sekitar 19 Oktober 1918, wabak mula tiba di Jesselton (Kota Kinabalu sekarang) sebelum disebarkan lagi melalui individu yang menaiki jalinan keretapi ke Keningau, Tambunan dan Ranau.

Di Semenanjung Tanah Melayu pula, amaran terawal berkenaan risiko wabak hadir pada 12 Oktober 1918.

British yakin dengan kemampuan mereka menangani wabak, berdasarkan pengalaman-pengalaman lalu serta badan kawalan wabak yang telah mereka tubuhkan dan tidak mengendahkan amaran yang diberikan.

Wabak merebak secara besar-besaran. Dalam tempoh 2 bulan lebih influenza menyerang Tanah Melayu, dianggarkan 34,644 orang meninggal dunia mengikut laporan rasmi kerajaan British.

Negeri negeri Selat iaitu Singapura, Pulau Pinang dan Melaka, serta Perak mencatatkan angka korban tertinggi dengan Selangor tidak jauh di belakang.

Sekiranya dibandingkan dengan anggaran jumlah populasi Tanah Melayu ketika itu yang berjumlah 3.5 juta orang keseluruhannya, ini bermakna ‘Spanish flu’ telah meragut hampir 1% daripada penduduk Tanah Melayu.

Antara individu yang meninggal dunia akibat jangkitan Spanish Flu ialah Sultan Abdul Jalil, Sultan Perak ke 29. Baginda mula menampakkan simptom influenza pada 22 Oktober 1918 sebelum keadaannya bertambah uzur. Baginda mangkat pada 29 Oktober 1918.

Hampir sebulan berikutnya, Sultan Zainal Abidin III yang pada ketika itu memerintah Terengganu turut mangkat disebabkan oleh jangkitan sama, meninggal dunia pada 25 November 1918.

Oleh: Azizul Farhan

Nak tahu lagi mengenai wabak-wabak yang pernah menyerang dunia? Dapatkan THE PLAGUE dengan segera. https://bit.ly/ThePlagueShopee


Snapping Turtle Mampu Mencederakan Pemangsa?

Tidak semua kura-kura boleh mencederakan pemangsa dengan begitu kuat. Tetapi tidak kepada Common Snapping Turtle dan Alligator Snapping Turtle. Saya akan berkongsikan betapa kuat paruh kedua-duanya sehingga mampu mencederakan.

Bentuk fizikal

Alligator Snapping Turtle kadang-kala lebih dikenali sebagai dinosaur kerana cengkerangnya yang seakan-akan berduri dan mukanya seolah-olah seperti pemangsa. Mereka mempunyai tiga tabung yang tajam di cengkerang mereka dari bahagian kepala sehingga ke ekor. Tidak seperti snapping turtle yang lain kerana spesies ini mempunya kedudukan mata seperti kita.

Ia juga mampu menyembunyikan diri mereka, mempunyai kepala yang besar dan paruh yang sangat kuat, di mana ianya tebal dan berkulit sisik, seakan-akan rupa kepada pemangsa. Ia hanya dijumpai di sekitar air tawar seperti tasik atau sungai.

Saiz dan berat

Ia hanya dijumpai di Selatan Amerika, alligator snapper mampu hidup selama 50 hingga 100 tahun. Bagi yang jantan, purata cengkerang mereka membesar sehingga 26 inci dan seberat 80kg, walaupun mereka mampu mencecah berat sehingga 100kg. Bagi yang betina pula, mereka lebih kecil dan hanya seberat 23kg.

Kelakuan

Mereka mempunyi ciri-ciri seperti yang unik untuk mencari mangsa. Mereka mempunyai lidah yang kecil, merah jambu dan seakan-akan seekor ulat. Kelakuan mereka lebih gemar tinggal di dalam air kecuali yang betina akan naik ke darat untuk bertelur. Mereka mampu menyelam selama 40 hingga 50 minit sebelum naik ke permukaan.

Fakta menarik

Sesetengah mitos di Amerika Selatan menyatakan bahawa alligator snapper ini mampu menyerang manusia, tetapi sebenarnya tidak. Disebabkan kekuatan rahang dan paruh mereka yang mampu menghancurkan tulang dan mereka tidak digalakkan untuk dipegang ketika berada kawasan mereka.

Sekuat manakah Snapping Turtle ini?

Snapping turtle yang biasa, mereka akan mencengkam dengan kekuatan 147lbs daya yang dikenakan walapun kebiasaannya mereka hanya mampu mencengkam sekuat 47lbs daya yang dikenakan. Seangkatan dengan snapping turtle biasanya hanya 35lbs.

Walau bagaimanapun, kekuatan bukan segala-galanya, kekuatan rahang atau paruh mereka mampu menghancurkan tulang dengan seakan-akan kekuatan seperti seekor buaya. Jika kita letak 1 jari kita pada mulut alligator snapping turtle, ia mampu memotong jari kita dengan sekali suapan.

Saya besertakan video untuk tontonan kalian.


Satu Bilion Orang China, Kenapa 40,000+ Saja Kena?

Ekonomi dan politik berkongsi hubungan bagaikan suami isteri. Kedua-duanya perlu membanting tulang secara konsisten untuk memastikan sebuah negara sentiasa berada dalam keadaan yang stabil.

Dan kestabilan ini selalunya ditunjukkan secara terus di ibu negara. Singapura membangunkan sebuah lapangan terbang serba serbi canggih yang disusuli warna-warni kehijauan untuk merambangkan mata.

Iceland pula menggabungkan konsep kampung dan bandar dalam Reykjavik yang begitu tinggi nilai kebudayaannya.

Jadi apabila Mexico menutup ibu negaranya, semua boleh faham masalah yang bakal menimpa.

Untuk sebuah negara berbuat demikian, masalah terbabit perlulah begitu besar.

Takkanlah kerana seekor babi, habis satu kandang perlu digempurnya? Namun itulah sebabnya – kerana seekor babi telah menyebarkan makhluk halus yang dinamakan Influenza A H1N1.

Buat julung kalinya virus H1N1 ditemui dalam manusia di Mexico pada April 2009 (Gibbs, Armstrong, & Downie, 2009).

Enam daripada genetiknya didapati berkaitan dengan virus influenza yang diasingkan daripada babi di Amerika Utara sekitar 1999-2000. Dua lagi pula berbeza dengan virus babi di Asia-Eropah.

Senang kata angkara babi yang muka dan perangai sebiji macam babi, satu dunia menggelupur.

Barack Obama yang bergiat untuk memulihkan ekonomi Amerika Syarikat selepas bebanan kerajaan lama telah mengisytiharkan darurat pada 25 Oktober 2009 (Elliott, 2009).

Dianggarkan pada kemuncaknya paling ramai sebanyak 1.4 bilion orang (21% populasi global) disahkan menghid4pi virus H1N1 (Roos, 2011). Seramai 575,000 pula dianggarkan terk0rban.

Kejap… Apa Hal Teruk Sangat?

Disini timbul satu soalan – jarak antara H1N1 dan koronavirus (COVID-19) tidak jauh pun. Sekitar 10 tahun, teknologi perubatan dan ilmu kesihatan telah meningkat jauh meninggalkan tahap sebelumnya.

Namun tubuh manusia masih sama. Kalau lekat, mengandung. Kalau ketuk, menangis. Kalau kena marah, murung. Tiada beza pun melainkan muka dan saiz saja.

Satu tanda tanya timbul berkaitan COVID-19. Bandar Wuhan saja mempunyai 11 juta orang yang mewakili angka wilayah 58.5 juta di Wilayah Hubei.

Lebih daripada 10 bandar dalam Hubei telah dikuarantinkan China yang mempunyai 1.4 bilion populasi. Jadi dengan angka yang begitu banyak, kenapa hanya 42,638 (10 February 2020) orang saja yang disahkan terkena?

Pembangunan China merupakan suatu keajaiban abad ke-20. Jika bukan kerana pemerintahan tegas Deng Xiaoping, keajaiban tersebut mungkin takkan berlaku pun.

Xiaoping telah mengimarahkan sebuah doktrin kapitalisme bernadikan perdagangan dengan pemusatan kuasa komunisme.

Dasar Xiaoping telah mengubahkan struktur ekonomi China yang asalnya 60% jumlah populasi berada dalam kemiskinan tegar. Hari ini angka tersebut berada dalam lingkungan 5%-10% sahaja.

Jadi kenapa H1N1 dan COVID-19 mencatatkan angka berbeza? UCLA dan Universiti Arizona mungkin mempunyai jawapan.

Penampan Semulajadi COVID-19?

Persoalan asal mereka ialah kenapa sesetengah orang lebih mampu untuk sembuh daripada selsema? Pengkaji-pengkaji dua universiti ini mengenalpasti peristiwa penting yang berlaku semasa kanak-kanak sebagai asbab.

Berdasarkan kajian mereka, selsema yang mengganggu kesihatan badan semasa kanak-kanak mempunyai perkaitan jelas (University of California, 2020).

Dapatan ini cuba dikaitkan dengan COVID-19. Laporan mereka mengatakan bahawa mengimbas pelancong tidak begitu berkesan kerana ramai yang tidak dapat dikesan virus dalam badan.

Punca utama ialah ketiadaan sebarang simtom. Maka untuk mengekang virus, penambahbaikkan kaedah imbasan di lapangan terbang sahaja tidak mencukupi.

Penampan paling baik bagi COVID-19 ialah pendedahan kepada virus influenza yang dihid4pi semasa kanak-kanak.

Pengalaman tersebut mengurniakan perlindungan separuh seumur hidup terhadap apa-apa virus berkaitan influenza.

Ibaratkan badan belajar cara men4gkis peny4kit, sistem imunisasi dikatakan mendapat manfaat penuh.

Dan sepanjang 2015-2018, Influenza seringkali menular di China pada perkadaran 14.37-55.09 mengikut tahun masing-masing bagi setap 100,000 orang.

RUJUKAN:

Elliott, P. (2009, October 25). Obama declares swine flu a national emergency. Daily Herald. Retrieved from http://heraldextra.com/news/national/article_a4de47bf-1dd4-52ea-9f2d-db535ba581b4.html

Gibbs, A.J., Armstrong, J.S. & Downie, J.C. From where did the 2009 ‘swine-origin’ influenza A virus (H1N1) emerge?. Virol J 6, 207 (2009). https://doi.org/ 10.1186/1743-422X-6-207.

Roos, R. (2011, August 8). Study puts global 2009 H1N1 infection at 11% to 21%. CIDRAP. Retrieved from http://www.cidrap.umn.edu/news-perspective/2011/08/study-puts-global-2009-h1n1-infection-rate-11-21

University of California – Los Angeles. (2020, February 4). First childhood flu helps explain why virus hits some people harder than others. ScienceDaily. Retrieved from https://www.sciencedaily.com/releases/2020/02/200204094722.htm